open-index/open-wikipedia-markdown huggingface dataset:
ಅಕ್ಕಿಯ ಮುಡಿ

**ಅಕ್ಕಿಯ ಮುಡಿ** ಎಂದರೆ ಅಕ್ಕಿಯನ್ನು ಹಾಕಿ ಇಡುವ ಒಂದು ವಸ್ತು. ಹಿಂದಿನ ಕಾಲದಲ್ಲಿ ಅಕ್ಕಿಯನ್ನು ವರ್ಷದಿಂದ ವರ್ಷಕ್ಕೆ ದಾಸ್ತಾನು ಮಾಡಿ ಇಡುತ್ತಿದ್ದರು. ತುಳುವರು ಅಕ್ಕಿಯನ್ನು ಹಾಳಾಗದ ರೀತಿಯಲ್ಲಿ ಇಡಲು ಮುಡಿಯನ್ನು ಕಟ್ಟುತ್ತಿದ್ದರು. ಅದರಲ್ಲಿ ಅಕ್ಕಿಯನ್ನು ಹಾಕಿ ಬೆಚ್ಚಗೆ ಇಟ್ಟು ಉಪಯೋಗಿಸುತ್ತಿದ್ದರು.
  

## ಅಕ್ಕಿಯ ಮುಡಿಯನ್ನು ಕಟ್ಟಲು ಬೇಕಾದ ವಸ್ತು 
ಬರೀ ಬೈಹುಲ್ಲಿನ ಹಗ್ಗ, ಬಾಳೆಗಿಡದ ಅಗಲವಾದ ಹಗ್ಗ, ಬೈಹುಲ್ಲಿನ ಕಂತೆ, ಬೈಹುಲ್ಲು, ಬೆತ್ತ, ಇದರಲ್ಲಿ ಕಟ್ಟುತ್ತಾರೆ. ಮುಡಿ ಅಂತ ಹೇಳಿದರೆ ಮೂರು ಕಳಸೆ ಅಕ್ಕಿ.
.
## ಮುಡಿ ಕಟ್ಟುವ ವಿಧಾನ 
ಸುರುವಿಗೆ ಮುಡಿಯ ಗಾತ್ರಕ್ಕೆ ಸರಿ ಹೊಂದುವ ಮೂರು ಬೈಹುಲ್ಲಿನ ಹಗ್ಗವನ್ನು ತಯಾರಿಸಿ ಇಡಬೇಕು.
ಅದಕ್ಕಿಂತ ಮುಂಚೆ ಆದಷ್ಟು ಉದ್ದದ ಬೈಹುಲ್ಲಿನ ಕಂತೆಯನ್ನು ಹುಡುಕಿ ಇಡಬೇಕು. ಅದಕ್ಕೆ ನೀರು ಸ್ವಲ್ಪ ಚಿಮ್ಮಿಸಿ ಅದರ ಕಡೆಯನ್ನು ಕಟ್ಟುವರು. ನೆಲದ ಮೇಲೆ ಮೊದಲು ತಯಾರಿಸಿ ಇಟ್ಟ ಹಗ್ಗವನ್ನು ಇಟ್ಟು ಅದರ ಮದ್ಯ, ಬೈಹುಲ್ಲಿನ ಕಂತೆಯ ಕಟ್ಟ ಮದ್ಯ ಬರುವ ಹಾಗೆ ಕಂತೆಯ ತಲೆಯನ್ನು ಮೇಲೆ ಮಾಡಿಸಿ ಇಡುತ್ತಾರೆ. ಅದರ ಕೋಡಿಯನ್ನು ಕೈಯಲ್ಲಿ ಹಿಡ್ಕೊಂಡು ಕೆಳಗೆ ಇರುವ ಕಟ್ಟಿನ ಸುತ್ತ ಹರಡಿಸಿ ಕಾಲಲ್ಲಿ ಮೆಟ್ಟಿ ನಿಂತು ಅದಕ್ಕೆ ಉದ್ದದ ಬೈಹುಲ್ಲನ್ನು  ಜಾಗ್ರತೆಯಿಂದ ಹರಡುತ್ತಾರೆ. ನಂತರ ಅದಕ್ಕೆ ತೆಳು ಬೈಹುಲ್ಲನ್ನು ಅದರ ಮೇಲೆ ಒಂದೇ ರೀತಿಯಲ್ಲಿ ಹಾಕಿ ಚೆನ್ನಾಗಿ ಬೈಹುಲ್ಲಿನ ಪದರ ಮಾಡ್ತಾರೆ. ನಂತರ ಒಂದೊಂದೇ ಹಗ್ಗವನ್ನು ಮೇಲೆ ಮೇಲೆ ಎಳೆಯುತ್ತಾರೆ. ಈಗ ಮುಡಿಯ ಕಲ್ಲೆ ತಯಾರು ಆಯಿತು. ಇನ್ನೂ ಸ್ವಲ್ಪ ಸ್ವಲ್ಪ ಅಕ್ಕಿಯನ್ನು ಅದರ ಒಳಗೆ ಹಾಕುತ್ತಾರೆ. ಕಲ್ಲೆಯ ಸುತ್ತ ಇರುವ ಬೈಹುಲ್ಲು ಆಚೆಈಚೆ ಆಗದ ಹಾಗೆ ಎಚ್ಚರಿಕೆಯಿಂದ ಹಿಡಿದುಕೊಂಡು ಒಂದು ಮುಡಿ ಅಕ್ಕಿಯನ್ನು ಅದಕ್ಕೆ ಹಾಕಿ ಉರುಟಾಗಿ ಬರುವ ಹಾಗೆ ಕಲ್ಲೆಯ ಹಗ್ಗವನ್ನು ಗಟ್ಟಿ ಮಾಡ್ತಾ ಬರ್ತಾರೆ. ಅದರ ನಂತರ ಅಕ್ಕಿಯನ್ನು ಕಲಸೆಯ ಬೆತ್ತದಲ್ಲಿ ಕುತ್ತಿ ಕುತ್ತಿ ಸರಿ ಮಾಡ್ತಾರೆ. ಇನ್ನು ಉಳಿದ ಬೈಹುಲ್ಲಿನ ಕೊಡಿಯನ್ನು ಒಟ್ಟು ಮಾಡಿ ಅದರ ಒಳಗೆ  ತುಂಬಿಸಿ ಚಂದ ಮಾಡುತ್ತಾರೆ. ಮುಡಿಯ ಅಡ್ಡ ಸುತ್ತು ಸುತ್ತಿಸಿ ಮುಗಿಯುವಾಗ ಹಗ್ಗವನ್ನು ಮೇಲೆಯಿಂದ ಕೆಳಗೆ ಅದರ ಅಡಿಗೆ ಹಾಕಿ ಗಟ್ಟಿಯಾಗಿ ಸುತ್ತಿಕೊಂಡು. ಪುನ್ಯ ಮರದಿಂದ ಮಾಡಿದ ಬೆತ್ತದಲ್ಲಿ  ಗಟ್ಟಿ ಮಾಡಿ ಅದಕ್ಕೆ ಕುಟ್ಟಿ ತಟ್ಟಿ ಒಂದು ಸುಂದರ ರೂಪವನ್ನು ಕೊಡುತ್ತಾರೆ.ಈಗ ಉದ್ದಕ್ಕೆ ಹಾಕಿದ ಹಗ್ಗವನ್ನು ಕಲ್ಲೆಯ ಸುತ್ತ  ಚಂದಕ್ಕೆ ಸುತ್ತಿ ಆ ಹಗ್ಗದ ಸುತ್ತ ಹಗ್ಗದ ತುದಿಯನ್ನು ಮುಡಿಯ ಅಡಿಭಾಗಕ್ಕೆ ಸಿಕ್ಕಿಸಿ ಕಟ್ಟ ಹಾಕಿ ಬೆತ್ತದಲ್ಲಿ ಗುದ್ದಿ ಮುಡಿಯನ್ನು ಭೂಮಿಯ ಮೇಲೆ ಹೊರಳಾಡಿಸಿ ಇಡುತ್ತಾರೆ. ಇಲ್ಲಿಗೆ ಅಕ್ಕಿಯ ಮುಡಿ ಆಯಿತು.

## ಅಕ್ಕಿಯ ಮುಡಿಯನ್ನು ಸಾಂಪ್ರದಾಯಿಕವಾಗಿ ಉಪಯೋಗಿಸುವುದು 
ಮನೆಯ ಗ್ರಹಪ್ರವೇಶದ ದಿನ, ಪ್ರವೇಶ ಮಾಡುವಾಗ ಮನೆಯ ಎದುರಿನ ಬಾಗಿಲಿನ ದಾರಂದದ ಮೇಲೆ ಮುಡಿಯನ್ನು ಇಟ್ಟು. ಮನೆಯ ಮರದ ಕೆಲಸ ಮಾಡಿದ ವ್ಯಕ್ತಿ ಅದರ ಮೇಲೆ ನಿಂತು ತನ್ನ ಉಳಿಯಲ್ಲಿ ಒಂದು ಗೆರೆ ಎಳೆಯುತ್ತಾನೆ. ಮತ್ತೆ ಇಳಿದು ಆ ಮುಡಿಯನ್ನು ಒಳಗೆ ಎಳೆದು ಕೊಳ್ಳುತ್ತಾನೆ. ನಂತರ ಅದು ಅವನಿಗೆ ಸೇರಿದ್ದು. ಈಗ ಆ ಕ್ರಮ ಇಲ್ಲ ಗ್ರಹ ಪ್ರವೇಶದ ದಿನ ಮನೆ ತುಂಬಿಸಲಿಕ್ಕೆ ತೆಂಗಿನಕಾಯಿ, ಫಲ ವಸ್ತುಗಳ ಜೊತೆ ಅಕ್ಕಿ ಮುಡಿಯನ್ನು ಒಳಗೆ ತೆಗೆದುಕೊಂಡು ಹೋಗುತ್ತಾರೆ.

## ತುಳುವಲ್ಲಿ ಗಾದೆ 
# ಅರಿತ್ತ ಮುಡಿತ್ತ ಮಿತ್ತ್, ಕಡೆಪಿ ಕಲ್ಲ್ ದ ಮಿತ್ತ್ ಕುಲ್ಯರೆ ಬಲ್ಲಿ
# ಅಡಿ ತೂದು ಮುಡಿ ಒಯಿಪೊಡು
## ಉಲ್ಲೇಖ 
## ಉಲ್ಲೇಖಗಳು 
ವರ್ಗ:ಜಾನಪದ
ವರ್ಗ:ತುಳು ಜಾನಪದ
ಅಜಯ್ (ಚಲನಚಿತ್ರ)

***ಅಜಯ್***  ಇದು ಪುನೀತ್ ರಾಜ್‌ಕುಮಾರ್, ಅನುರಾಧಾ ಮೆಹ್ತಾ ಮತ್ತು ಪ್ರಕಾಶ್ ರಾಜ್ ನಟಿಸಿದ ೨೦೦೬ರ  ಕನ್ನಡ ಭಾಷೆಯ ಸಾಹಸ ಚಿತ್ರವಾಗಿದೆ. ಇದು ಅನುರಾಧಾ ಅವರ ಚೊಚ್ಚಲ ಕನ್ನಡ ಚಿತ್ರ. ಈ ಚಿತ್ರವು ತೆಲುಗು ಚಿತ್ರ *ಒಕ್ಕಡು* (೨೦೦೩) ನ ರಿಮೇಕ್ ಆಗಿದೆ.

## ತಾರಾಗಣ 
* ಪುನೀತ್ ರಾಜ್‍ಕುಮಾರ್ - ಅಜಯ್
* ಅನುರಾಧಾ ಮೆಹ್ತಾ - ಪದ್ಮಾ
* ಪ್ರಕಾಶ್ ರೈ - ವೀರಭದ್ರ
* ನಸ್ಸರ್- ಡಿಸಿಪಿ ಕುಮಾರಸ್ವಾಮಿ ಐಪಿಎಸ್, ಅಜಯ್ ತಂದೆ
* ಶ್ರೀನಾಥ್ - ಪದ್ಮಾಳ ತಂದೆ
* ದೊಡ್ಡಣ್ಣ - ವೀರಭದ್ರನ ಸಹೋದರ 
* ಸುಮಿತ್ರಾ - ಅಜಯ್ ತಾಯಿ
* ಸತ್ಯಜಿತ್
* ಟೆನಿಸ್ ಕೃಷ್ಣ
* ರಘು ರಾಮ್ 
* ಕುರಿ ಸುನೀಲ್
* ಸರಿಗಮ ವಿಜಿ

## ಧ್ವನಿಮುದ್ರಿಕೆ 
ಧ್ವನಿಮುದ್ರಿಕೆಯನ್ನು ಮಣಿ ಶರ್ಮಾ ಸಂಯೋಜಿಸಿದ್ದಾರೆ. "ಏನೇ ಆಗಲಿ" ಹಾಡು *ಗುಡುಂಬಾ ಶಂಕರ* ಚಿತ್ರದ "ಚಿಟ್ಟಿ ನಡುಮುನೆ" ಅನ್ನು ಆಧರಿಸಿದೆ. *ಒಕ್ಕಡು* ಚಿತ್ರದ "ಸಾಗಸಂ" ಮತ್ತು "ರಾಮ ರಾಮ" ಹಾಡುಗಳನ್ನು ಮಾತ್ರ ಈ ಆವೃತ್ತಿಯಲ್ಲಿ ಉಳಿಸಿಕೊಳ್ಳಲಾಗಿದೆ.

## ಪ್ರತಿಕ್ರಿಯೆ 
*ಸಿಫಿ*ಯ ವಿಮರ್ಶಕರೊಬ್ಬರು ಈ ಚಿತ್ರವು "ಉತ್ತಮ ನಿರ್ಮಾಣ ಮೌಲ್ಯಗಳೊಂದಿಗೆ ಮನರಂಜನೆಯನ್ನು ನೀಡುತ್ತದೆ" ಮತ್ತು ಚಲನಚಿತ್ರವನ್ನು "ಪುನೀತ್ ಅಭಿಮಾನಿಗಳಿಗೆ ಒಂದು ಔತಣ" ಎಂದು ಕರೆದರು. *ರೆಡಿಫ್* ನ ವಿಮರ್ಶಕರು ಬರೆದಿದ್ದಾರೆ, "ಒಕ್ಕುಡುವನ್ನು ನೋಡದ ಕನ್ನಡ ಚಲನಚಿತ್ರ ಪ್ರೇಕ್ಷಕರ ಹೆಚ್ಚಿನ ವರ್ಗದ ಜನರಿಗೆ *ಅಜಯ್* ಆನಂದಿಸಬಹುದಾದ ಚಿತ್ರವಾಗಿದೆ, ಆದರೆ ಮೂಲ ಮತ್ತು ಅದರ ತಮಿಳು ರಿಮೇಕ್, *ಘಿಲ್ಲಿ*ಯನ್ನು ನೋಡಿದವರಿಗೆ ಇದು ಸ್ವಲ್ಪ ನಿರಾಶಾದಾಯಕವಾಗಿರುತ್ತದೆ".

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಪುನೀತ್ ರಾಜ್‍ಕುಮಾರ್ ಚಲನಚಿತ್ರಗಳು
ವರ್ಗ:ವರ್ಷ-೨೦೦೬ ಕನ್ನಡಚಿತ್ರಗಳು
ವರ್ಗ:ಕಬಡ್ಡಿ
ವರ್ಗ:ಕ್ರೀಡೆ
ಆಟಿಯ ಆಟಗಳು

ಆಟಿ ತಿಂಗಳೆಂದರೆ ಬಾರಿ ಮಳೆ ಬರುವ ಹೊತ್ತು. ಆ ಹೊತ್ತಲ್ಲಿ ಮನೆಯಿಂದ ಹೊರಗೆ ಹೋಗಿ ಕೆಲಸ ಕಾರ್ಯಗಳನ್ನು ಮಾಡಲು, ಮತ್ತು ಆಟಗಳನ್ನು ಆಡಲು ಆಗದ ಹೊತ್ತು. ಆ ಟೈಮಲ್ಲಿ ಮನೆಯ ಒಳಗೆ ಆಟ ಆಡಿತಿದ್ದರು. ಆ ತಿಂಗಳಲ್ಲಿ ಯಾವುದೇ ಶುಭಕಾರ್ಯಗಳು ನಡೆಯುತ್ತಿರಲಿಲ್ಲ.

## ಆಟಿದ ಆಟಗಳು
# ಚೆನ್ನೆಮಣೆ
# ಗಾದೆ ಹೇಳುವುದು
# ಒಗಟು ಹೇಳುವುದು

## ಚೆನ್ನೆಮಣೆ 
ಚೆನ್ನೆಮಣೆ, ತುಳುನಾಡಿನಲ್ಲಿ ಆಟಿ ತಿಂಗಳಿನಲ್ಲಿ ಮಾತ್ರ ಆಡುವಂತ ಆಟ. ಈ ಆಟವನ್ನು ೨ ಜನ ಆಡಬಹುದು. ಚೆನ್ನೆಮಣೆ ಯಲ್ಲಿ ಎರಡು ಬದಿ ಇದೆ. ಅದರಲ್ಲಿ ಒಂದೊಂದು ಬದಿಯಲ್ಲಿ ಏಳು ಏಳು 
ಗುಳಿ (ಮನೆ)ಗಳಿವೆ. ಒಂದು ನಿರ್ದಿಷ್ಟವಾದ ಕ್ರಮದಲ್ಲಿ ಚೆನ್ನೆಯ ಕಾಯಿಯನ್ನು ಆ ಗುಳಿಯಲ್ಲಿ ಹಾಕ್ತಾರೆ. ಮೊದಲು ಹೊಂಗೆ ಮರದ ಕಾಯಿಗಳನ್ನು ಉಪಯೋಗಿಸುತ್ತಿದ್ದರು. ಈಗ ಅದು ಸಿಗದ ಕಾರಣ, ಗುರುಗುಂಜಿ,ಪುಲಿಂಕಟೆ,ಮಂಜೊಟ್ಟಿ ಕಾಯಿಯನ್ನು ಉಪಯೋಗಿಸಿ ಆಡುತ್ತಾರೆ. ಇದರಲ್ಲಿ ಅನೇಕ ಬಗೆಯ ಆಟ ಗಳಿವೆ. ಈ ಆಟ ಚದುರಂಗ ಆಟದ ರೀತಿಯಲ್ಲೇ ಆಡುವುದು.ಈ ಆಟವನ್ನು ಆಡುವಾಗ ಚದುರಂಗ ಆಟದ ನೆನಪಾಗುತ್ತದೆ. 

## ಆಟದ ಬಗ್ಗೆ 
ಜಾನಪದ ಆಟಗಳಲ್ಲಿ ಒಂದು ವಿಶೇಷವಾದ ಸ್ಥಾನ ಇದೆ. ಅದರಲ್ಲೂ ತುಳುನಾಡಿನಲ್ಲಿ ಈ ತರದ ತುಂಬಾ ಆಟಗಳಿವೆ. ಇದರಲ್ಲಿ ಚೆನ್ನೆಮಣೆ ಯೂ ಒಂದು. ಚೆನ್ನೆಮಣೆ ತುಳುನಾಡಿನ ಜನಪ್ರಿಯವಾದ ಆಟ. ಈ ಆಟ ತುಳುನಾಡಿನಲ್ಲಿ ಮಾತ್ರವಲ್ಲದೆ ಈಗ ಆಫ್ರಿಕಾ, ಪಿಲಿಫೈನ್ಸ್, ದುಬೈ ಈ ರೀತಿ ಬೇರೆ ದೇಶಗಳಲ್ಲೂ ಜನಪ್ರಿಯ ಆಗಿದೆ. ಇದು ಒಳಗೆ ಕೂತು ಆಡುವ ಆಟ. ತುಳುನಾಡಿನ ಸಾಂಸ್ಕೃತಿಕ ಜೀವನದ ವಿವರಣೆ ಈ ಆಟದಲ್ಲಿ ಇದೆ.ಚೆನ್ನೆ ಎಂಬುದು ಒಂದು ವಿಶಿಷ್ಟ ವಾದ ಶಬ್ದ. ಕನ್ನಡ ದಲ್ಲಿ ಚೆನ್ನೆ ಎಂದರೆ ಸುಂದರ, ಮನೋಹರ, ಅಂತ ಅರ್ಥ.

## ಗಾದೆ ಹೇಳುವುದು 
ಗಾದೆ ಎಂದರೆ ಜೇವನದ ಅನುಭವಗಳನ್ನು ಸಣ್ಣ ವಾಕ್ಯದಲ್ಲಿ ಹೇಳುವುದು. ಅದು ಹಿರಿಯರ ಬೇರೆ ಬೇರೆ ಅನುಭವದ ಮಾತು. ಗಾದೆಯನ್ನು ಓದುವುದಲ್ಲ; ಹೇಳುವುದು.ಹಾಗಾಗಿ ಗಾದೆಗೆ ಒಂದು ಎದುರುತ್ತರ ಹೇಳಬಹುದು. ಒಂದು ಒಳ್ಳೆ ಪದ ಕೂಡ ಗಾದೆ ಆಗಬಹುದು.ನೀತಿ ಪರ್ವಾದ ಮಾತುಗಳು ಗಾದೆ. ಗಾದೆಯಲ್ಲಿ ಮಾತುಗಳ ರಸವತ್ತಾದ ರೂಪ ಇರುತ್ತದೆ.

## ಉಲ್ಲೇಖ 
## ಉಲ್ಲೇಖಗಳು
ಏಲಂ ಆಟ

**ಏಲಂ ಆಟ**': ಈ ಆಟದಲ್ಲಿ ಹರಾಜಾಕಾವುದನ್ನು ಅನುಕರಿಸುವ ಕಾರಣ ಈ ಆಟವನ್ನು ಏಲಂ ಆಟ ಎಂದು ಕರೆಯಲಾಗುತ್ತದೆ. ಈ ಆಟದಲ್ಲಿ ಎಷ್ಟು ಜನ ಬೇಕಾದರೂ ಭಾಗವಹಿಸಬಹುದು. ಹೆಚ್ಚಾಗಿ ಐದರಿಂದ ಹತ್ತು ಮಕ್ಕಳು ಒಟ್ಟಿಗೆ ಆಡುತ್ತಾರೆ.

## ಆಟವಾಡಲು ಬೇಕಾಗುವ ವಸ್ತುಗಳು 
* ಕಡ್ಡಿ
* ಕಾಗದ
* ಮನೆಯಲ್ಲಿರುವ ಬೇರೆ ಬೇರೆ ವಸ್ತುಗಳು
## ಆಟ ಆಡುವುದು ಹೇಗೆ? 
ಏಲಂ ಎಂಬ ಹೆಸರಿನಲ್ಲೇ ಈ ಆಟದ ಅರ್ಥವಿದೆ. ಈ ಆಟದಲ್ಲಿ ವಸ್ತುವನ್ನು ಹಿಡಿದುಕೊಂಡು ಅದನ್ನು ಹರಾಜಾಕುವುದರ ಅನುಕರಣೆ ಮಾಡುತ್ತಾರೆ. ಹರಾಜು ಹಾಕುವಾಗ, ವಸ್ತುಗಳ ದರವನ್ನು ಮೂರು ಸಲ ಕೂಗಲಾಗುತ್ತದೆ. ಯಾರು ಹೆಚ್ಚು ಹಣವನ್ನು ಕೊಡಲು ಸಿದ್ದರಿರುತ್ತಾರೋ ಅವರಿಗೆ ವಸ್ತುವನ್ನು ನೀಡಲಾಗುತ್ತದೆ. ಹೀಗೆ ಈ ಆಟವನ್ನು ಆಡಲಾಗುತ್ತದೆ
.

## ಬೇರೆ ಭಾಷೆಯಲ್ಲಿ ಆಟದ ಹೆಸರು 
* ಆಕ್ಷನ್ ಆಟ (ಇಂಗ್ಲಿಷ್ ನಲ್ಲಿ)

## ಉಲ್ಲೇಖಗಳು 
ವರ್ಗ:ಆಟಗಳು
ಅಗಸೆ ಬೀಜ

**ಅಗಸೆ ಬೀಜ**ಗಳು ಕಂದುಬಣ್ಣದ ಬೆಳೆಯಾಗಿದ್ದು ಹೆಚ್ಚಿನ ಪೌಷ್ಟಿಕಾಂಶದ ಮೌಲ್ಯವನ್ನು ಮತ್ತು ಆರೋಗ್ಯ ಪ್ರಯೋಜನಗಳನ್ನು ಹೊಂದಿದೆ. ಇದರಲ್ಲಿ ಪ್ರಮುಖವಾಗಿ ಒಮೆಗಾ – 3 ಕೊಬ್ಬಿನಾಮ್ಲಗಳು, ಫೈಬರ್ ಉತ್ತಮ ಪ್ರಮಾಣದಲ್ಲಿ ಇದೆ. ಎಲ್ಲಾ ಪೋಷಕಾಂಶಗಳು ಜೀರ್ಣಕಾರಿ ಆರೋಗ್ಯವನ್ನು ಸುಧಾರಿಸುತ್ತದೆ ಮತ್ತು ರಕ್ತದೊತ್ತಡವನ್ನು ಕಡಿಮೆ ಮಾಡಲು ಸಹಾಯ ಮಾಡುತ್ತದೆ. 

## ಅಗಸೆ ಬೀಜಗಳು ಔಷಧಗಳೊಂದಿಗೆ ಸಂಯೋಜಿಸಿದಾಗ ಏನಾಗುತ್ತದೆ? 
ಅಗಸೆ ಬೀಜಗಳು ಕೆಲವು ಔಷಧಗಳೊಂದಿಗೆ ಪ್ರತಿಕೂಲ ರೀತಿಯಲ್ಲಿ ಪ್ರತಿಕ್ರಿಯಿಸಬಹುದು ಎಂದು ಪೌಷ್ಟಿಕ ತಜ್ಞರು ಹೇಳುತ್ತಾರೆ. ಅಗಸೆ ಬೀಜಗಳು ದೇಹದಲ್ಲಿ ಔಷಧಿಗಳನ್ನು ಹೀರಿಕೊಳ್ಳಲು ಅಡ್ಡಿಪಡಿಸುತ್ತವೆ.ಇದು ಔಷಧದ ಪರಿಣಾಮವನ್ನು ಕಡಿಮೆ ಮಾಡುತ್ತದೆ ಮತ್ತು ವಿಭಿನ್ನ ಅಡ್ಡಪರಿಣಾಮಗಳನ್ನು ಉಂಟುಮಾಡುತ್ತದೆ. ಅಡ್ಡಪರಿಣಾಮಗಳು ನೀವು ತೆಗೆದುಕೊಂಡ ಔಷಧಿಗಳ ಪ್ರಕಾರವನ್ನು ಅವಲಂಬಿಸಿರುತ್ತದೆ. ಅಗಸೆ ಬೀಜದ ಎಣ್ಣೆಯು ಕೆಲವು ವೈದ್ಯಕೀಯ ಸ್ಥಿತಿಯನ್ನು ಹೊಂದಿರುವ ವ್ಯಕ್ತಿಗಳಿಗೆ ಔಷಧಿಗಳು ಕೆಲಸ ಮಾಡಲು ಬಿಡುವುದಿಲ್ಲ.ಡಾಕ್ಟರ್ ಶ್ವೇತಾ ಸಿಂಗ್ ಅವರ ಪ್ರಕಾರ ನೀವು ಔಷಧಿಗಳನ್ನು ಅಥವಾ ಔಷಧಿ ಪೂರಕಗಳನ್ನು ತೆಗೆದುಕೊಳ್ಳುತ್ತಿದ್ದರೆ ಅಗಸೆ ಬೀಜಗಳನ್ನು ತೆಗೆದುಕೊಳ್ಳಬಾರದು.
## ಯಾವ ರೀತಿಯ ಔಷಧಿಗಳನ್ನು ತೆಗೆದುಕೊಳ್ಳುವವರು ಇದನ್ನು ಸೇವಿಸಬಾರದು ? 
* ರಕ್ತ ತೆಳುವಾಗುವುದು
* ಆಸ್ಪಿರಿನ್ ಔಷಧವನ್ನು ತೆಗೆದುಕೊಳ್ಳುವವರು
* ನ್ಯಾಪ್ರೋಕ್ಸೆನ್ ನಂತಹ ಉರಿಯುತದ ಔಷಧಗಳು
* ಇನ್ಸುಲಿನ್
* ಗ್ಲೈಬುರೈಡ್
* ಈಸ್ಟ್ರೊಜೆನ್ ಮಟ್ಟವನ್ನು ಬದಲಾಯಿಸುವ ಔಷಧಿಗಳು
* ಮಲಬದ್ಧತೆಗಾಗಿ ಔಷಧ ಸೇವಿಸುವವರು
* ರಕ್ತದೊತ್ತಡವನ್ನು ಕಡಿಮೆ ಮಾಡುವ ಔಷಧಿಗಳು

## ​ಅಗಸೆ ಬೀಜಗಳನ್ನು ಯಾರು ಸೇವಿಸಬಾರದು? 
* ​ಕರುಳಿನ ಸಮಸ್ಯೆಗಳಿಂದ ಬಳಲುತ್ತಿರುವ ಜನರು
* ಮಗುವಿನ ನಿರೀಕ್ಷೆಯಲ್ಲಿರುವ ತಾಯಂದಿರು
* ಸ್ಕ್ಲೇರೋಡರ್ಮ ರೋಗಿಗಳು
* ​ಅಲರ್ಜಿಯ ಪ್ರತಿಕ್ರಿಯೆಗಳನ್ನು ಹೊಂದಿರುವವರು

## ಉಲ್ಲೇಖಗಳು 
ವರ್ಗ:ತುಳುವರ ಆಟಿ ತಿಂಗಳು
ಮಾವಿನ ಮಾಂಬಲ

ಮಾವಿನ ಹಣ್ಣು ಎಂದರೆ ಉಷ್ಣವಲಯದ ಮರ ಮ್ಯಾಂಗಿಫೆರಾ ಇಂಡಿಕಾದಿಂದ ಉತ್ಪತ್ತಿ
ಆಗುವ ಒಂದು ತಿನ್ನುವ ಫಲ. ಇದು ವಾಯುವ್ಯ ಮ್ಯಾನ್ಮಾರ್, ಬಾಂಗ್ಲಾದೇಶ,ಮತ್ತು ಈಶಾನ್ಯ ಭಾರತದ ನಡುವೆ ಇರುವ ಪ್ರದೇಶಗಳಲ್ಲಿ ಹುಟ್ಟಿ ಬಂದಿದೆ.
 
 
ಮಾವಿನ ಮಾಂಬಲೊ ಅಂತ ಹೇಳಿದರೆ ಮಾವಿನಹಣ್ಣಿನಲ್ಲಿ ಮಾಡುವ ಒಂದು ಖಾದ್ಯ. ಮಾವಿನ ಹಣ್ಣು ಎಲ್ಲಾ ಸಮಯದಲ್ಲಿ ಸಿಗದ ಕಾರಣ ಅದನ್ನು ದಾಸ್ತಾನು ಮಾಡಿ ಇಡುವ ವಿಧಾನ ಇದು. ಹೀಗೆ ಬೇರೆ ಬೇರೆ ರೀತಿಯಲ್ಲಿ ದಾಸ್ತಾನ್ ಮಾಡಿ ಇಡುತ್ತಾರೆ. ಇದರಲ್ಲಿ ಮಾಂಬಲ ಒಂದು ರೀತಿಯ ಬಗೆ.

## ಮಾಂಬಲ ಮಾಡುವ ವಿಧಾನ 
ಮಾವಿನ ಹಣ್ಣನ್ನು ಹೆಕ್ಕಿ ತಂದು ಅದರ ರಸವನ್ನು ತೆಗೆದು, ಆ ರಸವನ್ನು ಒಂದು ಚಾಪೆಯಲ್ಲಿ ಒಯ್ದು ಬಿಸಿಲಿಗೆ ಒಣಗಳು ಇಡಬೇಕು. ನಂತರ ಮರುದಿನ ಪುನಃ ಮಾವಿನ ಹಣ್ಣನ್ನು ಹೆಕ್ಕಿ ತಂದು ಅದರ ರಸ ತೆಗೆದು ಆ ರಸವನ್ನು ಅದೇ ಚಾಪೆಯಲ್ಲಿ ಮೊದಲು ಒಯ್ದ ಮೇಲೆಯೇ ಪುನಃ ಒಯ್ಯಬೇಕು. ಅದನ್ನು ಬಿಸಿಲಿಗೆ ಒಣಗಿಸಬೇಕು.ಹಾಗೇ ದಿನಾಲು ಸಿಕ್ಕಿದ ಮಾವಿನ ಹಣ್ಣಿನ ರಸವನ್ನು ತೆಗೆದು ಒಣಗಿಸಿ ಮಳೆಗಾಲಕ್ಕೆ ಉಪಯೋಗ ಮಾಡಲು ಬೆಚ್ಚಗಿನ ಜಾಗದಲ್ಲಿ ದಾಸ್ತಾನು ಮಾಡಿ ಇಡಬೇಕು.

## ಮಾಂಬಲದ ಉಪಯೋಗ 
ಮಾವಿನ ಹಣ್ಣು ಇಲ್ಲದ ಸಮಯದಲ್ಲಿ ಮಾಂಬಲದ ಗೊಜ್ಜು, ಗಸಿ ಮಾಡುವರು. ಇದು ಮಾವಿನ ಹಣ್ಣಿನ ಸಾರಿನ ತರಾನೇ ರುಚಿ ಇರಿತ್ತದೆ. ಹಾಗೆ ಮಾವಿನ ಹಣ್ಣು ಇಲ್ಲದ ಟೈಮಲ್ಲಿ ಮಾವಿನ ಶರಬತ್ ಮಾಡಲು ಮಾಂಬಲವನ್ನು ನೀರಲ್ಲಿ ನೆನೆಸಿ ಅದಕ್ಕೆ ನೀರು, ಸಕ್ಕರೆ ಹಾಕಿದರೆ ಶರಬತ್ತ್ ಆಗ್ತದೆ.
## ಮಾವಿನ ಹಣ್ಣಿನ ವಿಧಗಳು 
ತೋತಾಪುರಿ, ಮಲ್ಲಿಕಾ, ನೀಲಂ, ಮಲಗೋಬಾ, ರಸಪೂರಿ, ಮುಂಡಪ್ಪ, ರತ್ನಗಿರಿ, ಬಾದಾಮ್,
ಇತ್ಯಾದಿ ಬಗೆಯ ಮಾವಿನ ಹಣ್ಣುಗಳು ತಿನ್ನಲು ಬಾರೀ ರುಚಿ ಕೊಡುತ್ತದೆ.
## ಮಾವಿನ ಉಪಯೋಗಗಳು 
# ಮಾವು ಕಾಯಿ ಇರುವಾಗ, ಉಪ್ಪಿನಕಾಯಿ, ಮುಡಿ ಉಪ್ಪಿನಕಾಯಿ, ಇದೆಲ್ಲ ಬಾರೀ ರುಚಿ.
# ಮಾವಿನ ಚಟ್ನಿ, ಗೊಜ್ಜು, ಚಿತ್ರಾನ್ನ, ಸಾರು, ಬಾರೀ ರುಚಿ.
# ಇದರ ಪಾನಕ, ಐಸ್ಕ್ರೀಂಮ್, ತುಂಬಾ ರುಚಿ ಕೊಡುತ್ತದೆ.
# ಸಣ್ಣ ಸಣ್ಣ ಮಾವಿನ ಹಣ್ಣಿನ ಕೊದ್ದೆಲ್ ಮಾಡುತ್ತಾರೆ.

## ಮಾವಿನ ಮರ ಮತ್ತು ಎಲೆಯ ಉಪಯೋಗ 
ಮಾವಿನ ಮರಗಳು ತುಳುನಾಡಿನಲ್ಲಿ ತುಂಬಾ ಉಪಯೋಗಕ್ಕೆ ಬರುತ್ತದೆ. ಮದುವೆ, ಮತ್ತೆ ಎಲ್ಲಾ ಶುಭ ಕಾರ್ಯಗಳಿಗೆ ತೋರಣ ಕಟ್ಟಲು ಮಾವಿನ ಎಲೆಯನ್ನು ಉಪಯೋಗಿಸುತ್ತಾರೆ. ಮಾವಿನ ಎಲೆಯಲ್ಲಿ ಹಲ್ಲು ಉಜ್ಜುತ್ತಾರೆ. ತುಳುನಾಡಿನಲ್ಲಿ ಶವ ಸಂಸ್ಕಾರಕ್ಕೆ ಮಾವಿನ ಮರದ ಗೆಲ್ಲು ಅಗತ್ಯ ವಾಗಿದೆ.

## ಉಲ್ಲೇಖಗಳು
ದಿಶಾ ಮದನ್

**ದಿಶಾ ಮದನ್** ಭಾರತೀಯ ನಟಿ ಮತ್ತು ಸಾಮಾಜಿಕ ಮಾಧ್ಯಮ ವ್ಯಕ್ತಿತ್ವ ಆಗಿದ್ದಾರೆ. ಅವರು ಕನ್ನಡ ಭಾಷೆಯ ದೂರದರ್ಶನ ಕಾರ್ಯಕ್ರಮಗಳು ಮತ್ತು ಚಲನಚಿತ್ರಗಳಲ್ಲಿ ತಮ್ಮ ಕೆಲಸಗಳಿಗೆ ಹೆಸರುವಾಸಿಯಾಗಿದ್ದಾರೆ.

## ವೈಯಕ್ತಿಕ ಜೀವನ 
ಇವರು ಶಶಾಂಕ್ ವಾಸುಕಿ ಗೋಪಾಲ್ ಅವರನ್ನು ವಿವಾಹವಾಗಿದ್ದಾರೆ.  ಇವರಿಗೆ ವಿಯಾನ್ ಶಶಾಂಕ್ ವಾಸುಕಿ ಎಂಬ ಮಗನು  27 ಜುಲೈ 2019 ರಂದು ಜನಿಸಿದರು ಮತ್ತು ಅವಿರಾ ವಾಸುಕಿ ಎಂಬ ಮಗಳು 1 ಮಾರ್ಚ್ 2022 ರಂದು ಜನಿಸಿದರು  
.

## ವೃತ್ತಿ ಜೀವನ 
ದಿಶಾ ಮದನ್ ಡ್ಯಾನ್ಸಿಂಗ್ ಸ್ಟಾರ್‌ನ ಮೊದಲ ಸೀಸನ್‌ನೊಂದಿಗೆ ಕನ್ನಡ ಕಿರುತೆರೆಗೆ ಪಾದಾರ್ಪಣೆ ಮಾಡಿದರು.  2014 ರಲ್ಲಿ ಸುನಾಮಿ ಕಿಟ್ಟಿ ಜೊತೆಗೆ ಈ ಸೀಸನ್ ಪ್ರಶಸ್ತಿಯನ್ನು ಗೆದ್ದಿದ್ದರು. ಆದರೆ ಕನ್ನಡ ಕಿರುತೆರೆಗೆ ಬರುವ ಮೊದಲು ದಿಶಾ ಹಿಂದಿ ಕಿರುತೆರೆಯ ಡ್ಯಾನ್ಸ್ ಇಂಡಿಯಾ ಡ್ಯಾನ್ಸ್ ಸೀಸನ್ 4ರಲ್ಲಿ ಭಾಗವಹಿಸಿದ್ದರು.  ಅಷ್ಟೇ ಅಲ್ಲದೆ  2014ರಲ್ಲಿ ಪ್ರಸಾರಗೊಂಡ *ಕುಲವಧು* ಎಂಬ ಕನ್ನಡ ಧಾರಾವಾಹಿಯಲ್ಲಿ ವಚನ ಪಾತ್ರವನ್ನು ನಿರ್ವಹಿಸಿದ್ದರು. ಆದರೆ, ತನ್ನ ತಂದೆಯ ವ್ಯವಹಾರದಲ್ಲಿ ಸಹಾಯ ಮಾಡಲು ಈ ಧಾರಾವಾಹಿಯನ್ನು ಅರ್ಧದಲ್ಲೇ ತೊರೆದರು .

ಇವರು  musical.ly ಎಂಬ ಆಪ್‌ನಲ್ಲಿ,  ಮಿಲಿಯನ್ ಅನುಯಾಯಿಗಳನ್ನು ಹೊಂದಿದ್ದ ಮೊದಲ ಭಾರತೀಯರಾಗಿದ್ದರು . ಜುಲೈ 2018 ರ ಹೊತ್ತಿಗೆ ಇವರು 2.6 ಮಿಲಿಯನ್ ಅನುಯಾಯಿಗಳನ್ನು ಹೊಂದಿದ್ದರು . 2020 ರಲ್ಲಿ, ಬಿಡುಗಡೆಯಾದ *ಫ್ರೆಂಚ್ ಬಿರಿಯಾನಿ* ಚಿತ್ರದಲ್ಲಿ ಸುದ್ದಿ ವರದಿಗಾರರಾಗಿ ನಟಿಸಿದ್ದಾರೆ . *ಹಂಬಲ್ ಪೊಲಿಟಿಷಿಯನ್ ನಾಗಾರಾಜ್*  ಎಂಬ ವೆಬ್ ಸರಣಿಯ ಸೀಕ್ವೆಲ್‌ನಲ್ಲಿಯೂ ಅವರು ಪಾತ್ರವನ್ನು ನಿರ್ವಹಿಸಿದ್ದಾರೆ .

## ಚಲನಚಿತ್ರಗಳ ಪಟ್ಟಿ 
## ದೂರದರ್ಶನ 
### ವೆಬ್ ಸರಣಿ
## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಜೀವಂತ ವ್ಯಕ್ತಿಗಳು
ಖವಾಸ್ ಖಾನ್

**ಖವಾಸ್ ಖಾನ್** ಎಂಬುದು ಬಿಜಾಪುರದ ಆದಿಲ್ ಶಾಹಿ ವಂಶದ ದೊರೆಗಳ ಒಬ್ಬ ಸರದಾರನಾಗಿದ್ದ ದೌಲತ್ ಖಾನನ ಬಿರುದು.

## ಜೀವನ 
ಇಬ್ರಾಹಿಮನ ಮರಣಾನಂತರ ಮುಹಮ್ಮದ್ ಖಾನನಿಗೆ ರಾಜ್ಯ ದೊರಕಿಸಿಕೊಡಲು ಇವನು ಬಹುವಾಗಿ ಶ್ರಮಿಸಿದ. ಈ ಕಾರಣಕ್ಕಾಗಿ ಮುಹಮ್ಮದ್ ಖಾನ್ ಈತನಿಗೆ ಖವಾಸ್ ಖಾನ್ ಎಂಬ ಬಿರುದನ್ನು ನೀಡಿ ಇವನನ್ನು ತನ್ನ ಪ್ರಧಾನಿಯನ್ನಾಗಿ ನೇಮಿಸಿಕೊಂಡ. ಇದರಿಂದ ಇವನಿಗೆ ಅಹಂಕಾರ ಬಂತು. ತನ್ನ ಶಕ್ತಿ ಬೆಳೆಸಿಕೊಳ್ಳಲು ಯತ್ನಿಸಿ ಪ್ರತಿಸ್ಪರ್ಧಿಗಳನ್ನು ಅಡಗಿಸಿದ. ಈತನ ಅಹಂಕಾರವನ್ನು ನೋಡಿ ಮುಹಮ್ಮದ್ ಖಾನನಿಗೂ ಬೇಸರವಾಯಿತು. ಜನಾಭಿಪ್ರಾಯ ಚೆನ್ನಾಗಿಲ್ಲ ಎನ್ನುವುದನ್ನು ಕಂಡುಕೊಂಡ ಖವಾಸ್ ಖಾನ್ ಸಮಯ ಸಾಧಿಸಿ, ಬಿಜಾಪುರದ ಮೇಲೆ ದಂಡೆತ್ತಿ ಬರಲು ದೆಹಲಿಯ ಬಾದಶಹನಾದ ಶಾಹ್ ಜಹಾನ್‍ನಿಗೆ ಆಮಂತ್ರಣ ಕೊಟ್ಟ.

ಮುಂದೆ ಔರಂಗ್‌ಜ಼ೇಬ್ ಶಿವಾಜಿಯ ವಿರುದ್ಧ ಹೋರಾಡಲು ಜಯಸಿಂಹನ ನೇತೃತ್ವದಲ್ಲಿ ದೊಡ್ಡ ಸೈನ್ಯವೊಂದನ್ನು ಕಳಿಸಿದ. ಆ ಸಮಯಕ್ಕೆ ಖವಾಸ್ ಖಾನನೂ ಶಿವಾಜಿಯ ಮೇಲೆ ಏರಿಹೋದ. ಎರಡೂ ಸೈನ್ಯಗಳು ಪರಸ್ಪರ ಸಂಧಿಸುವ ಮುನ್ನವೇ ಶಿವಾಜಿಯ ಸೈನ್ಯಕ್ಕೂ ಖವಾಸ್ ಖಾನನ ಸೈನ್ಯಕ್ಕೂ ಒಂದು ದುರ್ಗಮ ಪ್ರದೇಶದಲ್ಲಿ ನಿರ್ಣಾಯಕವಾದ ಯುದ್ಧ ನಡೆಯಿತು. ಖವಾಸ್ ಖಾನ್ ಯುದ್ಧದಲ್ಲಿ ಗಾಯಗೊಂಡು ಸತ್ತನೆಂಬ ಸುಳ್ಳು ಸುದ್ದಿ ಹರಡಿತು. ಈ ನಡುವೆ ಶಿವಾಜಿ ಮತ್ತು ಜಯಸಿಂಹರ ಮಧ್ಯೆ ಒಪ್ಪಂದವಾಗಿ ಜಯಸಿಂಹ ಮುಂದುವರಿದು ಬಿಜಾಪುರದವರನ್ನು ಸುಲಿಗೆ ಮಾಡತೊಡಗಿದ.

ಖವಾಸ್ ಖಾನನ ವಿರೋಧದಿಂದಾಗಿ ಆದಿಲ್ ಶಾಹಿಯ ರಾಜ್ಯಭಾರ ಅಸ್ತವ್ಯಸ್ತಗೊಂಡಿತ್ತು. ಇದನ್ನರಿತ ಔರಂಗ್‌ಜ಼ೇಬ್ ಆದಿಲ್‌ಶಾಹಿಯನ್ನು ಗೆದ್ದು ಬರಲು ತನ್ನ ಸೇನಾಪತಿಗಳಾದ ಬಹುದ್ದೂರ್ ಶಹ ಮತ್ತು ದಿಲೇರ್ ಖಾನರನ್ನು ಕಳುಹಿಸಿದ. 1675ರ ಅಕ್ಟೋಬರ್ 19ರಂದು ಬಹದ್ದೂರ್ ಶಹನನ್ನು ಖವಾಸ್ ಖಾನ್ ಭೀಮಾ ನದಿಯ ದಂಡೆಯ ಮೇಲೆ ಭೇಟಿ ಮಾಡಿದ. ಆದಿಲ್ ಶಾಹಿ ರಾಜ್ಯವನ್ನು ವೈಯಕ್ತಿಕ ಸ್ವಾರ್ಥಕ್ಕಾಗಿ ದಾನಮಾಡುವುದೇ ಈ ಭೇಟಿಯ ಉದ್ದೇಶವಾಗಿದೆ ಎಂಬ ಶಂಕೆಯಿಂದ ಖವಾಸ್ ಖಾನನ ವಿರೋಧಿಯಾದ ಬಹಲೋಲ್ ಖಾನ್ ಆತನನ್ನು ಬಂಕಾಪುರದಲ್ಲಿ ಕೈದುಮಾಡಿಟ್ಟು, ಆಡಳಿತದ ಹೊಣೆಯನ್ನು ತಾನೇ ಕೈಯಲ್ಲಿ ತೆಗೆದುಕೊಂಡ. ಮುಹಮ್ಮದ್ ಖಾನನ ಆಜ್ಞೆಯ ಮೇರೆಗೆ ಖವಾಸ್ ಖಾನನನ್ನು 1676ರ ಜನವರಿ 20ರಂದು ಆತನ ವಾಡೆಯಲ್ಲೇ ಕೊಲೆಗೆ ಈಡುಮಾಡಲಾಯಿತು.

## ಉಲ್ಲೇಖಗಳು 
## ಗ್ರಂಥಸೂಚಿ 
* 

ವರ್ಗ:ಸೇನಾಪತಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹಲಸಿನ ಬೆರಟಿ

**ಹಲಸಿನ ಬೆರಟಿ** ಎಂದರೆ  ಒಂದು ಬಗೆಯ ತಿನಿಸಿ.ಇದು ಜಾಸ್ತಿಯಾಗಿ ಆಟಿ ತಿಂಗೊಳುಗಾಗಿ ಶೇಖರಿಸಿ ಇಡುವ ಆಹಾರ ಖಾದ್ಯ.ಆಟಿಯ  ಜೋರು ಮಳೆಯ ಸಮದಲ್ಲಿ ಹಲಸಿನ ಹಣ್ಣು ಸಿಗುವುದು ಕಡಿಮೆ .ಸಿಕ್ಕಿದರು ಆಟಿಯ ಹಲಸಿನ ಹಣ್ಣು ತಿನ್ನಲು ಆರೋಗ್ಯ ದೃಷ್ಟಿಯಿಂದ ಒಳ್ಳೆಯದಲ್ಲ ಮಳೆಯ ಸೀರು ಹೀರಿದ ಹಣ್ಣು ತಿಂದರೆ ಕಾಯಿಲೆ ಬರುವುದು ಜಾಸ್ತಿ.ಅದಕ್ಕಾಗಿ ಹಲಸಿನ ಹಣ್ಣು ಸಿಗುವುದು ಸಮಯದಲ್ಲಿ ಅದನ್ನು ಶೇಖರಿಸಿ ಇಡುವ  ಕ್ರಮವೇ ಬೆರಟಿ ಮಾಡುವುದು.
## ಹಲಸಿನ ಹಣ್ಣಿನಲ್ಲಿ ಇರುವ ಪೋಷಕಾಂಶ 
ಹಲಸಿನ ಹಣ್ಣಿನಲ್ಲಿ ಸಕ್ಕರೆಯ ಅಂಶ, ಅನ್ನಾಂಗ, ಸಾರಜನಕ, ಪಿಷ್ಟ, ಖನಿಜಾಂಶ ಇರುತ್ತದೆ. ಇದು ಪಿತ್ತನಾಶಕ, ಬಲವರ್ಧಕವಾಗಿರುತ್ತದೆ. ಇದರಲ್ಲಿ ಇರುವ 'ಸಿ' ಸತ್ವ ವೈರಲ್- ಬ್ಯಾಕ್ಟೀರಿಯಾ ಸೋಂಕಿನಿಂದ ರಕ್ಷಣೆ ನೀಡುತ್ತದೆ. ಮನುಷ್ಯನಿಗೆ ಯಾವುದೇ ಕಾಯಿಲೆ  ಬರದಿರುವ ಹಾಗೇ ರೋಗ ನಿರೋಧಕ ಶಕ್ತಿ ಹಲಸಿನ ಹಣ್ಣಿನಿಂದ ಸಿಗುತ್ತದೆ. ಕ್ಯಾನ್ಸರನ್ನು  ಎದುರಿಸುವಂತಹ ಶಕ್ತಿ ಇದರಲ್ಲಿ ಇದೆ. ಇದರಲ್ಲಿರುವ ನಾರಿನ ಅಂಶದಿಂದಾಗಿ ಜೀರ್ಣ ಶಕ್ತಿ ಹೆಚ್ಚಾಗಿ  ಅಲ್ಸರ್ ನಿವಾರಣೆ ಮಾಡುತ್ತದೆ. ಇದರಲ್ಲಿರುವ 'ಎ' ಸತ್ವ ಕಣ್ಣು, ಚರ್ಮಗಳಿಗೆ ಒಳ್ಳೆಯದು.ಹಲಸಿನ ಹಣ್ಣಿನಲ್ಲಿರುವ ಸುಕ್ರೋಸ್ ಮತ್ತು ಪ್ರೊಕ್ಟೋಸ್ ಎಂಬ ಸಕ್ಕರೆ ಅಂಶಗಳು ಶರೀರಕ್ಕೆ ಚೈತನ್ಯ  ಕೊಡುತ್ತದೆ.  ಹಲಸಿನ ಮರದ ಬೇರಲ್ಲಿ ಮಾಡಿದ ಕಷಾಯ ಉಬ್ಬಸ ಸೋಂಕಿಗೆ ರಾಮಬಾಣ. ಹಲಸಿನ ಹಣ್ಣಿನಲ್ಲಿರುವ ತಾಮ್ರದ ಅಂಶ ಥೈರಾಯಿಡ್ ಬರದಿರುವಂತೆ ಸಹಾಯ ಮಾಡುತ್ತದ
## ಬೆರಟಿ ಮಾಡುವ ವಿಧಾನ
ಹಲಸಿನ ಹಣ್ಣನ್ನು ಕೊಯ್ಯಿದ್ದು ಸೊಳೆ ಬಿಡಿಸಿ ಕನ್ನಿ, ಬೀಜ,ಎಲ್ಲವನ್ನು ಸೊಳೆಯನ್ನು ಚೆನ್ನಾಗಿ ಸಣ್ಣಕೆ ಕೊಚ್ಚಿ  ಆಮೇಲೆ ಒಲೆಯ ಮೇಲೆ  ಒಂದು ಬಾಣಲೆ ಇಟ್ಟು ಅದಕ್ಕೆ ಸ್ವಲ್ಪ ತುಪ್ಪ ಹಾಕಿ  ಕೊಚ್ಚಿ ಇಟ್ಟ ಸೊಳೆಯನ್ನು ಹಾಕಿ ಚೆನ್ನಾಗಿ  ಬೆಯಿಸ ಬೇಕು ಅದು ಬೆಂದು ಚೆನ್ನಾಗಿ ಗಟ್ಟಿಯಾಗಿ ಅಂಟಾಗಿ ಉಂಡೆಯಾಗುವ ತನಕ ಕಾಯಿಸ ಬೇಕು.ಆಮೇಲೆ ಅದನ್ನು ಒಲೆಯಿಂದ ಇಳಿಸಿ ತಣ್ಣಾಗಾಗುವ ತನಕ ಬಿಟ್ಟು ಆಮೇಲೆ
ಭರಣಿಯಲ್ಲಿ ತುಂಬಿಸಿ ಇಡಬೇಕು.ಹಲಸಿನ ಹಣ್ಣನ್ನು ಇರದಿರುವ ಸಮಯದಲ್ಲಿ ಬೇಕಾದಾಗ ತೆಗೆದು  ಉಪಯೋಗಿಸ ಬಹುದು.
## ಬೆರಟಿಯ ಉಪಯೋಗ
*ಪಾಯಸ ಮಾಡುವಾಗ  ಈ ಬೆರಟಿಯನ್ನು ಸೇರಿಸಿ  ಪಾಯಸ ಮಾಡಿದರೆ ಹಲಸಿನ ಹಣ್ಣಿನಿಂದ ತಯಾರಿಸಿದ ಪಾಯಸ ರುಚಿಯ ಹಾಗೆ ಇರುತ್ತದೆ.
*ಅಕ್ಕಿ ರುಬ್ಬುವಾಗ  ಬೆರಟಿ ಸೇರಿಸಿ ರುಬ್ಬಿ ಬಾಲೆಯ ಎಲೆಯಲ್ಲಿ ಮಡಿಚಿ ಇಟ್ಟು ದೀದ್ ತಂದೊರಲ್ಲಿ ಬೆಯಿಸಿದರೆ ಹಲಸಿನ ಗಟ್ಟಿ ಮಾಡಿದಂತಾಗುತ್ತದೆ.
*ಅಕ್ಕಿ ರುಬ್ಬುವಾಗ ಬೆರಟಿ ಸೇರಿಸಿ ರುಬ್ಬಿ ಅಪ್ಪದ ಕಾವೆಲಿಯಲ್ಲಿ ಹೊಯ್ಯಿದ್ದು ಬೆಯಿಸಿದರೆ ಅಪ್ಪದಡ್ಯೆ ಆಗುತ್ತದೆ
## ಉಲ್ಲೇಖಗಳು
ಗಜೇಂದ್ರ ಮೋಕ್ಷ

thumb|ವಿಷ್ಣು ಗಜೇಂದ್ರನನ್ನು ಕಾಪಾಡುತ್ತಾನೆ
**ಗಜೇಂದ್ರ ಮೋಕ್ಷ** ಎನ್ನುವುದು ಹಿಂದೂ ಧರ್ಮದಲ್ಲಿನ ಒಂದು ಪವಿತ್ರವಾದ ಪಠ್ಯವಾದ ಭಾಗವತ ಪುರಾಣದ ೮ನೇ ಸ್ಕಂಧದಲ್ಲಿರುವ ಒಂದು ಪೌರಾಣಿಕ ಕಥೆ.

ಆಪತ್ಕಾಲದಲ್ಲಿ ಭಗವಂತನ ನಾಮಸ್ಮರಣೆ ಮಾಡಿದರೆ ಬೆಟ್ಟದಂತೆ ಬಂದ ಕಷ್ಟಗಳು ಮಂಜಿನಂತೆ ಕರಗುವುವು ಎಂಬುದಕ್ಕೆ ಇದೊಂದು ದೃಷ್ಟಾಂತ. ಇದನ್ನು ಭಾಗವತದಲ್ಲಿ ಪ್ರಸ್ತಾಪಿಸಲಾಗಿದೆ.

ಇಂದ್ರದ್ಯುಮ್ನ ಪಾಂಡ್ಯದೇಶದ ರಾಜ. ವಿಷ್ಣುಭಕ್ತ. ಒಮ್ಮೆ ತ್ರಿಕೂಟಾಚಲದ ಕಣಿವೆಯಲ್ಲಿ ಮೌನ ತಪಸ್ಸಿನಲ್ಲಿದ್ದಾಗ ತನ್ನಲ್ಲಿಗೆ ಬಂದ ಅಗಸ್ತ್ಯ ಮಹರ್ಷಿಯನ್ನು ಗೌರವಿಸದ ಕಾರಣ ಋಷಿ ಶಾಪಕ್ಕೆಡೆಯಾಗಿ ಗಜ ಜನ್ಮ ಪಡೆದ. ಹೀಗೆ ಇಂದ್ರದ್ಯುಮ್ನ ಆನೆಯಾಗಿ ಕೊಳದಲ್ಲಿ ನೀರು ಕುಡಿಯುತ್ತಿದ್ದಾಗ ಮೊಸಳೆಯೊಂದು ಬಂದು ಆತನ ಕಾಲು ಹಿಡಿಯಿತು. ಏನು ಮಾಡಿದರೂ ತನ್ನನ್ನು ಮೊಸಳೆ ಬಿಡದೆ ಇದ್ದುದನ್ನು ಕಂಡು ಇಂದ್ರದ್ಯುಮ್ನನಿಗೆ ಪೂರ್ವಜನ್ಮದ ಸ್ಮರಣೆಯುಂಟಾಗಿ ಬಿಡುಗಡೆಗಾಗಿ ವಿಷ್ಣುವನ್ನು ಪ್ರಾರ್ಥಿಸಿದ. ಆಗ ವಿಷ್ಣು ಪ್ರತ್ಯಕ್ಷನಾಗಿ ಮೊಸಳೆಯನ್ನು ಕೊಂದು ಇಂದ್ರದ್ಯುಮ್ನನು ಶಾಪಮುಕ್ತನಾಗುವಂತೆ ಮಾಡಿದ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Gajendra Moksha (pdf) English translation

ವರ್ಗ:ಪುರಾಣಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗಜ಼ೇನಿಯ

**ಗಜ಼ೇನಿಯ** ಕಂಪಾಸಿ಼ಟೀ (ಆಸ್ಟರೇಸೀ) ಕುಟುಂಬಕ್ಕೆ ಸೇರಿದ ಒಂದು ಏಕವಾರ್ಷಿಕ ಇಲ್ಲವೆ ಬಹುವಾರ್ಷಿಕ ಅಲಂಕಾರಸಸ್ಯ. ಸುಂದರವಾದ ಮತ್ತು ಕೆಂಪು, ಕಿತ್ತಳೆ, ಕೆನೆ, ಹಳದಿ, ಬಿಳಿ, ಕಂದು ಮುಂತಾದ ವರ್ಣರಂಜಿತವಾದ ಹೂಗಳು ಇರುವುದರಿಂದ ಇದನ್ನು ತೋಟಗಳಲ್ಲಿ ಶೋಭೆಗೆಂದು ಬೆಳೆಸುತ್ತಾರೆ. ಅಗಲವಾದ ಮಡಿಗಳಲ್ಲಿ ಬೆಳೆಸಲು ಈ ಗಿಡ ಉತ್ತಮವಾದುದಾದರೂ ಈಚೀಚೆಗೆ ಇದರ ಜನಪ್ರಿಯತೆ ಕಡಿಮೆಯಾಗುತ್ತಿದೆ.

## ವಿವರಗಳು 
ಗಜೇ಼ನಿಯ ಸುಮಾರು 15-25 ಸೆಂಮೀ. ಎತ್ತರಕ್ಕೆ ಬೆಳೆಯುವ ಮೂಲಿಕೆ ಸಸ್ಯ. ಕೆಲವು ಬಗೆಗಳಲ್ಲಿ ಕಾಂಡವೇ ಇಲ್ಲ. ಇನ್ನು ಕೆಲವು ಬಗೆಗಳಲ್ಲಿ ಇದ್ದರೂ ಬಲು ಮೋಟು. ಎಲೆಗಳು ನೆಲದ ಮಟ್ಟದಿಂದಲೇ ಕಮಲದ ರೀತಿಯಲ್ಲಿ ಹರಡಿಕೊಂಡಿರುತ್ತವೆ. ಕೆಲವು ಕಾಂಡದ ಮೇಲೆ ಅಲ್ಲಲ್ಲೆ ಇರುವುದೂ ಉಂಟು. ಹೂಗಳು ಚಂಡು ಮಂಜರಿ ಮಾದರಿಯ ಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಹೂಗೊಂಚಲಿನ ಅಂಚಿನ ಹೂಗಳು ವರ್ಣರಂಜಿತವಾಗಿರುವುದರಿಂದ ಇಡೀ ಗೊಂಚಲು ಸುಂದರವಾಗಿ ಕಾಣುತ್ತದೆ. ಕೆಲವು ಪ್ರಭೇದಗಳಲ್ಲಿ ದಳಗಳ ಬುಡದಲ್ಲಿರುವ ಬಣ್ಣಬಣ್ಣದ ಚುಕ್ಕೆಗಳು ನವಿಲುಗರಿಯ ಕಣ್ಣುಗಳಂತೆ ಕಾಣುತ್ತದೆ. ಗಜೇ಼ನಿಯದ ಇನ್ನೊಂದು ವಿಸ್ಮಯಕಾರಕ ಗುಣವೆಂದರೆ ರಾತ್ರಿಯ ಹೊತ್ತು ಹೂದಳಗಳು ಮುಚ್ಚಿಕೊಳ್ಳುವುದು ಮತ್ತು ಎಲೆಗಳೆಲ್ಲ ತಮ್ಮ ಬಿಳಿಯ ಬಣ್ಣದ ತಳಭಾಗ ಎದ್ದು ಕಾಣುವಂತೆ ತಿರುವಿಕೊಳ್ಳುವುದು. ಗಜೇ಼ನಿಯದ ಫಲ ಎಕೀನ್ ಮಾದರಿಯದು.

## ಪ್ರಭೇದಗಳು 
ಗಜೇ಼ನಿಯದಲ್ಲಿ ಸುಮಾರು 18 ಪ್ರಭೇದಗಳಿವೆ. ಉದ್ಯಾನ ಪ್ರಾಮುಖ್ಯವಿರುವವು ಗಜೇ಼ನಿಯ ರಿಗೆನ್ಸ್, ಗ.ಸ್ಪ್ಲಂಡೆನ್ಸ್, ಗ. ಪಿನೇಟ, ಗ. ಯೂನಿಫ್ಲೋರ ಮತ್ತು ಗ. ಪ್ಯಾವೋನಿಯ.

## ಸಸ್ಯವೃದ್ಧಿ 
ಗಜೇ಼ನಿಯದ ವಿವಿಧ ಪ್ರಭೇದಗಳನ್ನು ಬೀಜಗಳಿಂದ, ಕಾಂಡದ ತುಂಡುಗಳಿಂದ ಮತ್ತು ಗೂಟಿ ಕಟ್ಟುವುದರಿಂದ ವೃದ್ಧಿ ಮಾಡಬಹುದು. ಬೀಜಗಳನ್ನು ಮೈದಾನ ಪ್ರದೇಶಗಳಲ್ಲಿ ಸೆಪ್ಟೆಂಬರ್-ಆಕ್ಟೋಬರ್ ತಿಂಗಳಲ್ಲಿಯೂ ಗುಡ್ಡಗಾಡುಗಳಲ್ಲಿ ಮಾರ್ಚಿ-ಏಪ್ರಿಲ್ ತಿಂಗಳಲ್ಲಿಯೂ ಬಿತ್ತಬಹುದು. ಬೀಜ ಬಿತ್ತಿದ 3-3½ ತಿಂಗಳ ಅನಂತರ ಗಿಡ ಹೂ ಬಿಡಲು ಪ್ರಾರಂಭಿಸುತ್ತದೆ. ಚೆನ್ನಾಗಿ ನೀರು ಬಸಿದು ಹೋಗುವಂಥ ಫಲವತ್ತಾದ ಮಣ್ಣು ಇದರ ವೃದ್ಧಿಗೆ ಉತ್ತಮ.

## ಛಾಯಾಂಕಣ 

Image:Gazania heterochaeta.jpg|*ಗಜ಼ೇನಿಯ ಹೆಟೆರೊಕೇಟಾ* ಗೋಗ್ಯಾಪ್ ಎನ್.ಆರ್., ನಾಮಾಕ್ವಾಲಂಡ್, ಉತ್ತರ ಭೂಶಿರ, ದಕ್ಷಿಣ ಆಫ಼್ರಿಕಾ
Image:Gazania lichtensteinii.JPG|*ಗಜ಼ೇನಿಯ ಲಿಕ್ಟೆನ್‍ಸ್ಟೈನಿಯೈ* ಗೋಗ್ಯಾಪ್ ಎನ್.ಆರ್., ನಾಮಾಕ್ವಾಲಂಡ್, ಉತ್ತರ ಭೂಶಿರ, ದಕ್ಷಿಣ ಆಫ಼್ರಿಕಾ
Image:Gazania rigens-1.jpg|*ಗಜ಼ೇನಿಯ ರೈಗೆನ್ಸ್* (ಹೂವು)
Image:Gazania x Copper King.jpg|'ಕಾಪರ್ ಕಿಂಗ್' ಎಂದು ಪರಿಚಿತಚಿರುವ ಪೊದೆ ಗಜ಼ೇನಿಯ (ಗಜ಼ೇನಿಯ ರೈಗೆನ್ಸ್) ತಳಿ, ಲಾಸ್ ವೇಗಾಸ್‍ನ ಡೆಜ಼ರ್ಟ್ ಡೆಮಾನ್‍ಸ್ಟ್ರೇಶನ್ ಗಾರ್ಡನ್‍ನಲ್ಲಿ
Image:WhiteGazania.JPG|ಬಿಳಿ ಮತ್ತು ನೇರಳೆ ಗಜ಼ೇನಿಯ

## ಉಲ್ಲೇಖಗಳು 
ವರ್ಗ:ಸಸ್ಯಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪೇರಳೆ ಹಣ್ಣು

ಪೈರಸ್ ಕಮ್ಯುನಿಸ್ ಎಂದೂ ಕರೆಯಲ್ಪಡುವ ಪಿಯರ್ ರೋಸೇಸಿ ಕುಟುಂಬದಿಂದ ಬಂದಿದೆ. ಇದನ್ನು ಪ್ರಪಂಚದಾದ್ಯಂತ ಬೆಳೆಯಲಾಗುತ್ತದೆ ಮತ್ತು ಸೇವಿಸಲಾಗುತ್ತದೆ ಮತ್ತು ಬೇಸಿಗೆಯ ಕೊನೆಯಲ್ಲಿ ಶರತ್ಕಾಲದ ಮಧ್ಯದವರೆಗೆ ಕೊಯ್ಲು ಮಾಡಲಾಗುತ್ತದೆ. ಪಿಯರ್ ಮರವು ಮಧ್ಯಮ ಗಾತ್ರದಲ್ಲಿದೆ ಮತ್ತು ಏಷ್ಯಾ, ಯುರೋಪ್ ಮತ್ತು ಉತ್ತರ ಆಫ್ರಿಕಾದ ಕರಾವಳಿ ಮತ್ತು ಸೌಮ್ಯವಾದ ಸಮಶೀತೋಷ್ಣ ಪ್ರದೇಶಗಳ ಸ್ಥಳೀಯ ಹಣ್ಣು.

ಸೇಬಿನ ನಂತರ ಇದು ವಿಶ್ವದ ಎರಡನೇ ಅತ್ಯಂತ ಪೌಷ್ಟಿಕ ಹಣ್ಣು. ಪೇರಳೆಯು ವಿಟಮಿನ್‌ಗಳು, ಡಯೆಟರಿ ಫೈಬರ್, ಅಮೈನೋ ಆಮ್ಲಗಳು ಮುಂತಾದ ಅನೇಕ ಪೋಷಕಾಂಶಗಳ ಸಮೃದ್ಧ ಮೂಲವಾಗಿದೆ. ಇದು ವಿವಿಧ ಸಂಸ್ಕೃತಿಗಳಲ್ಲಿ ವಿವಿಧ ಹೆಸರುಗಳನ್ನು ಹೊಂದಿದೆ. ಹಿಂದಿಯಲ್ಲಿ, ಇದನ್ನು ನಾಶಪತಿ ಎಂದು ಕರೆಯಲಾಗುತ್ತದೆ, ಮತ್ತು ಸಂಸ್ಕೃತದಲ್ಲಿ, ಇದನ್ನು ಅಮೃತಫಲೆ ಎಂದು ಕರೆಯಲಾಗುತ್ತದೆ, ಏಕೆಂದರೆ ಇದು ಮಾನವ ದೇಹಕ್ಕೆ ಹೆಚ್ಚು ಪ್ರಯೋಜನಕಾರಿಯಾಗಿದೆ.

ಪಿಯರ್‌ನ ಸಂಪೂರ್ಣ ಪೌಷ್ಟಿಕಾಂಶದ ಮೌಲ್ಯ ಇಲ್ಲಿದೆ.

## ಪೌಷ್ಟಿಕಾಂಶದ ಮೌಲ್ಯ
ಪೌಷ್ಟಿಕಾಂಶದ ವಿಷಯ	100 ಗ್ರಾಂಗೆ ಮೊತ್ತ
ಶಕ್ತಿ	57 ಕೆ.ಕೆ.ಎಲ್
ಆಹಾರದ ಫೈಬರ್	3.1 ಗ್ರಾಂ
ಪ್ರೋಟೀನ್	0.36 ಗ್ರಾಂ
ಕೊಬ್ಬು	0.14 ಗ್ರಾಂ
ಸಕ್ಕರೆ	9.75 ಗ್ರಾಂ
ಕಾರ್ಬೋಹೈಡ್ರೇಟ್	15.23 ಗ್ರಾಂ
ಕ್ಯಾಲ್ಸಿಯಂ	9 ಮಿಗ್ರಾಂ
ಮೆಗ್ನೀಸಿಯಮ್	7 ಮಿಗ್ರಾಂ
ರಂಜಕ	12 ಮಿಗ್ರಾಂ
ಪೊಟ್ಯಾಸಿಯಮ್ 	116 ಮಿಗ್ರಾಂ
ನೀರು 	84 ಗ್ರಾಂ
ಕಬ್ಬಿಣ	0.18 ಮಿಗ್ರಾಂ
ಕೋಲೀನ್	5.1 ಮಿಗ್ರಾಂ
ವಿಟಮಿನ್ ಸಿ	4.3 ಮಿಗ್ರಾಂ
ವಿಟಮಿನ್ ಕೆ	4.4 ಮಿಗ್ರಾಂ
ನೀರು 	84 ಗ್ರಾಂ
ಪಿಯರ್ ಬಗ್ಗೆ ಆಸಕ್ತಿದಾಯಕ ಸಂಗತಿಗಳು
ಪ್ರತಿ ಪಿಯರ್‌ಗೆ 100 ಕ್ಯಾಲೋರಿಗಳಿವೆ, ಇದು ಕ್ಯಾಲೋರಿ-ದಟ್ಟವಾದ ಹಣ್ಣಾಗಿದೆ.
ಪ್ರಪಂಚದಾದ್ಯಂತ 3000 ಕ್ಕೂ ಹೆಚ್ಚು ಬಗೆಯ ಪೇರಳೆಗಳಿವೆ.
ಪೇರಳೆಯು ವಿವಿಧ ಪೇರಳೆ ಮರಗಳಲ್ಲಿ ಬೆಳೆಯುವ ಪೋಮಾಸಿಯಸ್ ಹಣ್ಣಾಗಿದೆ.

## ಪೇರಳೆಯ ಕೆಲವು ಸಾಮಾನ್ಯ ವಿಧಗಳೆಂದರೆ
ಏಷ್ಯನ್, ಕಾಮಿಸ್, ಬಾರ್ಟ್ಲೆಟ್, ಅಂಜೌ ಪಿಯರ್, ಬಾಸ್ಕ್, ಕ್ಲಾಪ್, ಸೆಕೆಲ್, ಕಾಮ್‌ಕಾರ್ಡ್, ಫೊರೆಲ್, ಇತ್ಯಾದಿ.

## ಬೇರೆ ಭಾಷೆ ಗಳಲ್ಲಿ 
# ಸಂಸ್ಕೃತದಲ್ಲಿ ಅಮೃತಫಲೆ ಎನ್ನುತ್ತಾರೆ.
# ತಮಿಳಿನಲ್ಲಿ ಪೆರಿಕ್ಕೆ ಎನ್ನುತ್ತಾರೆ.
# ಮಲಯಾಳಂನಲ್ಲಿ ಇದನ್ನು ಸಾಲ್ವಾಗ್ ಎಂದು ಕರೆಯಲಾಗುತ್ತದೆ.
#  ಇದರ ಸ್ಪ್ಯಾನಿಷ್ ಹೆಸರು ಪೆರಲ್, ಮತ್ತು
# ಫ್ರೆಂಚ್ನಲ್ಲಿ ಇದನ್ನು ಪೊಯಿರ್ ಎಂದು ಕರೆಯಲಾಗುತ್ತದೆ.

## ಪೇರಳೆ ಹಣ್ಣಿನ ವಿವರಣೆ 
ಪ್ರಪಂಚದಾದ್ಯಂತ 3000 ಕ್ಕೂ ಹೆಚ್ಚು ಬಗೆಯ ಪೇರಳೆಗಳಿವೆ.
ಪೇರಳೆಯು ವಿವಿಧ ಪೇರಳೆ ಮರಗಳಲ್ಲಿ ಬೆಳೆಯುವ ಪೋಮಾಸಿಯಸ್ ಹಣ್ಣಾಗಿದೆ.
ಪಿಯರ್ ಮರದ ಹೂವುಗಳು ಬಿಳಿಯಾಗಿರುತ್ತವೆ. ಪಿಯರ್‌ನ ಚರ್ಮವು ವಿವಿಧ ಫೈಟೊನ್ಯೂಟ್ರಿಯೆಂಟ್‌ಗಳು ಮತ್ತು ಉತ್ಕರ್ಷಣ ನಿರೋಧಕಗಳನ್ನು ಹೊಂದಿರುತ್ತದೆ. ಆದ್ದರಿಂದ, ಇದನ್ನು ಚರ್ಮದೊಂದಿಗೆ ತಿನ್ನಲು ಸೂಚಿಸಲಾಗುತ್ತದೆ.ಇದು ಕರಗುವ ಫೈಬರ್ ಪೆಕ್ಟಿನ್ ಅನ್ನು ಹೊಂದಿರುತ್ತದೆ, ಇದು ಕರುಳಿನ ಆರೋಗ್ಯವನ್ನು ಸುಧಾರಿಸುತ್ತದೆ.

ಪೇರಳೆಯು ನಮ್ಮ ಆರೋಗ್ಯದ ಕ್ಷೇಮಕ್ಕೆ ಸಂಬಂಧಿಸಿದ ಹಲವಾರು ಗುಣಗಳನ್ನು ಹೊಂದಿದೆ. ನಾವು ಈಗ ಪೇರಳೆ ತಿನ್ನುವ ಪ್ರಯೋಜನಗಳ ಬಗ್ಗೆ ಧುಮುಕುವುದಿಲ್ಲ ಮತ್ತು ಈ ಹಣ್ಣು ನಮ್ಮ ದೇಹದ ಯೋಗಕ್ಷೇಮಕ್ಕೆ ಹೇಗೆ ಕೆಲಸ ಮಾಡುತ್ತದೆ ಎಂಬುದನ್ನು ಅರ್ಥಮಾಡಿಕೊಳ್ಳೋಣ.

## ಪೇರಳೆ ಹಣ್ಣಿನ ಪ್ರಯೋಜನಗಳು 
ಮೂತ್ರಪಿಂಡಗಳಿಗೆ ಪ್ರಯೋಜನಕಾರಿ: ಪೇರಳೆಯು ಅಲ್ಪ ಪ್ರಮಾಣದ ಸೋಡಿಯಂ ಮೌಲ್ಯವನ್ನು ಹೊಂದಿರುವುದರಿಂದ, ಮೂತ್ರಪಿಂಡದ ಕಾಯಿಲೆಗಳನ್ನು ತಡೆಗಟ್ಟಲು ಇದು ಅತ್ಯುತ್ತಮ ಹಣ್ಣಿನ ಆಯ್ಕೆಯಾಗಿದೆ. ಮೂತ್ರಪಿಂಡದ ಕಲ್ಲುಗಳು ಮತ್ತು ಇತರ ಸಂಬಂಧಿತ ಕಾಯಿಲೆಗಳಿಂದ ಬಳಲುತ್ತಿರುವವರು ತಮ್ಮ ದೇಹದಲ್ಲಿ ನೀರು ಮತ್ತು ಸೋಡಿಯಂ ಅನ್ನು ಸಮತೋಲನಗೊಳಿಸುವುದು ಸವಾಲಿನ ಸಂಗತಿಯಾಗಿದೆ. ಕಡಿಮೆ ಸೋಡಿಯಂ ಆಹಾರವು ನಿಮ್ಮ ಸೋಡಿಯಂ ಮಟ್ಟವು ನಿಯಂತ್ರಣದಲ್ಲಿದೆ ಎಂದು ಖಚಿತಪಡಿಸುತ್ತದೆ. ಸಂಶೋಧನೆಯ ಪ್ರಕಾರ, ಪಿಯರ್ ಹೆಚ್ಚಿನ ಪ್ರಮಾಣದ ಮಾಲಿಕ್ ಆಮ್ಲವನ್ನು ಹೊಂದಿರುತ್ತದೆ, ಇದು ಮೂತ್ರಪಿಂಡದ ಕಲ್ಲುಗಳಿಂದ ನಿಮ್ಮ ದೇಹವನ್ನು ರಕ್ಷಿಸಲು ಸೂಕ್ತವಾದ ಆಯ್ಕೆಯಾಗಿದೆ.

## ಉಲ್ಲೇಖ 
ವರ್ಗ:ಹಣ್ಣುಗಳು
ಬಾಳೆ ಹೂವು

ಕೊಲೆಸ್ಟ್ರಾಲ್‌ನಮೂಸಾ ಅಕ್ಯುಮಿನೇಟ್ ಅನ್ನು ಸಾಮಾನ್ಯವಾಗಿ ಬಾಳೆ ಗಿಡಬಾಳೆ ಗಿಡ ಎಂದು ಕರೆಯಲಾಗುತ್ತದೆ. ಬಾಳೆ ಗಿಡದ ಹೂವನ್ನು ಬಾಳೆ ಹೂವು ಅಥವಾ ಬಾಳೆ ಹೃದಯ ಎಂದೂ ಕರೆಯುತ್ತಾರೆ. ಬಾಳೆಹಣ್ಣು ಸೇರಿರುವ ಕುಟುಂಬವನ್ನು ಬಾಳೆ ಹೂವು ಎಂದು ಮುಸೇಸಿ ಎಂದು ಕರೆಯಲಾಗುತ್ತದೆ, ಇದು ಪೊಟ್ಯಾಸಿಯಮ್, ವಿಟಮಿನ್ ಎ, ವಿಟಮಿನ್ ಸಿ, ವಿಟಮಿನ್ ಇ, ಖನಿಜಗಳು, ಕೊಬ್ಬಿನಾಮ್ಲದ ಅಂಶ, ಫ್ಲೇವನಾಯ್ಡ್ಗಳು, ಸಪೋನಿನ್, ಅಗತ್ಯ ಮತ್ತು ಅಗತ್ಯವಲ್ಲದ ಅಮೈನೋ ಆಮ್ಲ, ಟ್ಯಾನಿನ್ಗಳು, ಗ್ಲೈಕೋಸೈಡ್ಗಳ ಅಮೂಲ್ಯ ಮೂಲವಾಗಿದೆ. ಮತ್ತು ಸ್ಟೀರಾಯ್ಡ್. ಬಾಳೆ ಹೂವು ಉತ್ತಮ ಉತ್ಕರ್ಷಣ ನಿರೋಧಕ ಮೂಲವಾಗಿದೆ.
## ಬಾಳೆ ಹೂವಿನ ಪ್ರಯೋಜನ 
ಬಾಳೆಹೂವು ದೊಡ್ಡ ಪೌಷ್ಟಿಕಾಂಶದ ಮೌಲ್ಯ ಮತ್ತು ಆರೋಗ್ಯಕರ ಪ್ರಯೋಜನವನ್ನು ಹೊಂದಿದೆ. ಹೆಚ್ಚಿನ ಉಷ್ಣವಲಯದ ದೇಶಗಳಲ್ಲಿ, ಬಾಳೆಹಣ್ಣಿನ ಹೂವನ್ನು ಅಡುಗೆಗೆ ಬಳಸಲಾಗುತ್ತದೆ. ಬಾಳೆಹಣ್ಣಿನ ಬಾಳೆ ಹಣ್ಣುಅಡುಗೆ ಇತರವುಗಳಿಗಿಂತ ಹೆಚ್ಚಿನ ಪೌಷ್ಟಿಕಾಂಶ ಮತ್ತು ಕ್ಯಾಲೋರಿ ಅಂಶವನ್ನು ಹೊಂದಿದೆ ಎಂಬ ತೀರ್ಮಾನಕ್ಕೆ ಜನರು ಬಂದರು. ಬಾಳೆ ಗಿಡದ ಹೂವನ್ನು ಆಗ್ನೇಯ ಏಷ್ಯಾಏಷ್ಯದ ಮಾನವ ಬುಡಕಟ್ಟುಗಳು, ಭಾರತೀಯ ಮತ್ತು ಬೆಂಗಾಲಿ ಅಡುಗೆಗಳಲ್ಲಿ ಬಳಸಲಾಗುತ್ತದೆ, ಅದ್ದುಗಳನ್ನು ಕಚ್ಚಾ ಬಡಿಸಲಾಗುತ್ತದೆ ಅಥವಾ ಸೂಪ್, ಅದ್ದು ಕರಿದ, ಕಟ್ಲೆಟ್ ಮತ್ತು ಮೇಲೋಗರಗಳಲ್ಲಿ ಬೇಯಿಸಲಾಗುತ್ತದೆ. ಪ್ರಸ್ತುತ ಅಧ್ಯಯನದ ಉದ್ದೇಶವೆಂದರೆ ಬಾಳೆ ಹೂವುಗಳ ಬಳಕೆಯು ಮಾನವನ ಆರೋಗ್ಯಕರ ಪ್ರಯೋಜನಗಳನ್ನು ಒದಗಿಸುತ್ತದೆ. ಹೃದಯಾಘಾತಕ್ಕೆ ಪ್ರಮುಖ ಕಾರಣವೆಂದರೆ ಕೆಟ್ಟ ಕೊಲೆಸ್ಟ್ರಾಲ್‌ನ ಹೆಚ್ಚಳ. ಇದು ರಕ್ತನಾಳಗಳಲ್ಲಿ ಸಂಗ್ರಹವಾಗುತ್ತದೆ ಮತ್ತು ನಂತರ ರಕ್ತದ ಹರಿವನ್ನು ತಡೆಯುತ್ತದೆ. ಇದನ್ನು ಕಡಿಮೆ ಮಾಡಲು, ನೀವು ಅತಿಯಾದ ಕೊಬ್ಬನ್ನು ಕೊಬ್ಬುನೀಡುವ ಆಹಾರವನ್ನು ತಪ್ಪಿಸುವುದರ ಜೊತೆಗೆ ಬಾಳೆ ಹೂವುಗಳನ್ನು ಸೇವಿಸಬಹುದು. ಸಂಶೋಧನೆಯ ಪ್ರಕಾರ (ref.), ಇದು ಕೊಲೆಸ್ಟ್ರಾಲ್ ಅನ್ನು ಕಡಿಮೆ ಮಾಡಲು ಸಹಕರಿಸುವ ಸ್ಟೆರಾಲ್‌ಗಳನ್ನು ಹೊಂದಿರುತ್ತದೆ.
## ಆರೋಗ್ಯ ಗುಣಗಳು 
ಹೃದ್ರೋಗಹೃದಯರೋಗ, ಕ್ಯಾನ್ಸರ್, ಮಧುಮೇಹ,ಮಧುಮೇಹ ಆಸ್ಟಿಯೊಪೊರೋಸಿಸ್ ಮತ್ತು ಸ್ಥೂಲಕಾಯತೆಯಿಂದ ಪ್ರತಿದಿನ ಅನೇಕ ಜನರು ತಮ್ಮ ಜೀವನವನ್ನು ಕಳೆದುಕೊಳ್ಳುತ್ತಿದ್ದಾರೆ. ಹೆಚ್ಚಿನ ಕೆಟ್ಟ ಕೊಲೆಸ್ಟ್ರಾಲ್, ಅಧಿಕ ರಕ್ತದ ಸಕ್ಕರೆ, ಕಳಪೆ ಜೀರ್ಣಕ್ರಿಯೆ ಮತ್ತು ಕಡಿಮೆ ಮೂಳೆ ದ್ರವ್ಯರಾಶಿಯ ಕಾರಣದಿಂದಾಗಿ ಈ ಅಪಾಯಕಾರಿ ರೋಗಗಳು ಸಂಭವಿಸುತ್ತವೆ. ಆದರೆ ಬಾಳೆಹೂವನ್ನು ತಿನ್ನುವ ಮೂಲಕ ಈ ಕಾಯಿಲೆಗಳನ್ನು ದೂರವಿಡಬಹುದು.
## ಬಾಳೆ ಹೂವಿನಲ್ಲಿರುವ ಪೋಷ ಕಾಂಶಗಳು 
# ಕಾರ್ಬೋಹೈಡ್ರೇಟ್‌ಗಳು
# ಕ್ಯಾಲೋರಿಗಳು
# ಪ್ರೋಟೀನ್
# ಫೈಬರ್
# ಪೊಟ್ಯಾಸಿಯಮ್
# ಕ್ಯಾಲ್ಸಿಯಂ
# ಮೆಗ್ನೀಸಿಯಮ್
# ಕಬ್ಬಿಣ
# ಸತು ಮತ್ತು ತಾಮ್ರದ ಪ್ರಮಾಣ

## ಉಲ್ಲೇಖ 
ವರ್ಗ:ಹೂವುಗಳು
ಖಾಂಡವವನ

thumb|400x400px|ಬಾಂಟೇಯ್ ಸ್ರೇಯ್‍ಯಲ್ಲಿ ಉಬ್ಬು ಶಿಲ್ಪ. ಖಾಂಡವವನದ ದಹನ
**ಖಾಂಡವವನ**ವು ಇಂದ್ರನ ಉದ್ಯಾನಗಳಲ್ಲೊಂದು. ಸರಸ್ವತೀ ದೃಷದ್ವತೀ ನದಿಗಳ ಪೂರ್ವಭಾಗದಲ್ಲಿತ್ತು ಎನ್ನಲಾಗಿದೆ. ಒಮ್ಮೆ ವರುಣ ಲೋಕದಲ್ಲಿ 12 ವರ್ಷ ಸತತವಾಗಿ ಯಜ್ಞ ನಡೆದುದರಿಂದ ಜೀರ್ಣಶಕ್ತಿ ಕುಂದಿ ನರಳತೊಡಗಿದ ಅಗ್ನಿಯನ್ನು ನೋಡಿದ ದೇವವೈದ್ಯರಾದ ಅಶ್ವಿನೀ ದೇವತೆಗಳು ಇಂದ್ರನ ಖಾಂಡವವನದಲ್ಲಿ ಅಜೀರ್ಣವನ್ನು ಹೋಗಲಾಡಿಸುವ ಮೂಲಿಕೆಗಳಿವೆಯೆಂದೂ, ಅವನ್ನು ಸೇವಿಸಿದರೆ ಮಾಂದ್ಯ ಹೋಗುವುದೆಂದೂ ಅಗ್ನಿಗೆ ತಿಳಿಸಿದರು. ಖಾಂಡವವನ ದಹನದ ಮುನ್ನ ಅಗ್ನಿ ಬ್ರಾಹ್ಮಣ ವೇಷದಲ್ಲಿ ಕೃಷ್ಣ ಅರ್ಜುನರಲ್ಲಿಗೆ ಹೋಗಿ ಅವರಿಂದ ಅಭಯ ಪಡೆದು ಅನಂತರ ಖಾಂಡವವನವನ್ನು ಸುಡತೊಡಗಿದ. ಇದರಿಂದ ಕುಪಿತಗೊಂಡ ಇಂದ್ರ ಯುದ್ಧಕ್ಕೆ ಬಂದ. ಅರ್ಜುನ ಇಂದ್ರನನ್ನು ಸೋಲಿಸಿದ. ಅಗ್ನಿಯನ್ನು ತಣ್ಣಗಾಗಿಸಲು ಇಂದ್ರ ಮಳೆ ಸುರಿಸಿದ. ಅರ್ಜುನ ಕೂಡಲೆ ಶರಪಂಜರ ನಿರ್ಮಿಸಿ ಮಳೆ ಅಗ್ನಿಯ ಮೇಲೆ ಬೀಳದಂತೆ ಮಾಡಿ ಅಗ್ನಿಯ ದಹನ ಕಾರ್ಯವನ್ನು ನಿರ್ವಿಘ್ನಗೊಳಿಸಿದ. ಅಲ್ಲಿಯೇ ವಾಸವಾಗಿದ್ದ ರಾಕ್ಷಸರ ಶಿಲ್ಪಿ ಮಯ ಅರ್ಜುನನನ್ನು ಮೊರೆಹೊಕ್ಕ. ಮುಂದೆ, ಖಾಂಡವವನವಿದ್ದ ಕಡೆ ವಿಶ್ವಕರ್ಮ ಪಾಂಡವರಿಗಾಗಿ ಇಂದ್ರಪ್ರಸ್ಥವನ್ನು ನಿರ್ಮಿಸಿದನಷ್ಟೆ. ಅಲ್ಲಿ ರಾಜಸೂಯ ಯಾಗವನ್ನು ನಡೆಸಲು ಅನುಕೂಲವಾಗುವಂಥ ಸಭಾಭವನವೊಂದನ್ನು ಮಯ ತನ್ನ ರಾಕ್ಷಸಶಿಲ್ಪಿಗಳೊಂದಿಗೆ ನಿರ್ಮಿಸಿಕೊಟ್ಟ. ಈ ವೃತ್ತಾಂತ ಭಾರತದಲ್ಲಿ ಬಂದಿದೆ.

## ಉಲ್ಲೇಖಗಳು 
* 

ವರ್ಗ:ಮಹಾಭಾರತ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅನರ್ಕಲಿ (ತುಳು ಸಿನಿಮಾ)

**ಅನರ್ಕಲಿ** ತುಳು ಸಿನಿಮಾ ೨೩ ಆಗಸ್ಟ್ ೨೦೨೪ ನೇ ತಾರೀಕಿಗೆ ಬಿಡುಗಡೆ ಆಯಿತು. ಹರ್ಷಿತ್ ಸೋಮೇಶ್ವರ ಹಾಗೂ ಸುದೇಶ್ ಕುಮಾರ್ ಇವರ ಕಥೆಯಲ್ಲಿ ಮೂಡಿ ಬಂದ ಈ ಸಿನಿಮಾದಲ್ಲಿ ಮುಖ್ಯ ಪಾತ್ರದಲ್ಲಿ ವಿಜಯ್ ಶೋಭರಾಜ್ ಪಾವೂರು ಮತ್ತು ಆರ್ ಜೆ ಮಧುರಾ ರವರು ಕಾಣಿಸಿಕೊಂಡಿದ್ದಾರೆ.
## ಕಲಾವಿದರು 
* ವಿಜಯ್ ಶೋಭರಾಜ್ ಪಾವೂರು
* ಆರ್ ಜೆ ಮಧುರಾ
* ನವೀನ್ ಡಿ.ಪಡೀಲ್
* ಅರವಿಂದ ಬೋಳಾರ್
* ದೀಪಕ್ ರೈ ಪಾಣಾಜೆ
* ರವಿ ರಾಮಕುಂಜ 
* ಪುಷ್ಪರಾಜ್ ಬೊಲ್ಲಾರ್
* ಸುಜಾತಾ ಶಕ್ತಿನಗರ
* ನಮಿತಾ ಕುಳೂರು 
* ಮೋಹನ್ ಕೊಪ್ಪಳ
* ಹರ್ಷಿತ್ ಸೋಮೇಶ್ವರ
* ಮಂಜು ರೈ ಮೂಳೂರು
* ರಂಜನ್ ಬೋಳೂರು
* ಶರಣ್ ಕೈಕಂಬ
* ಪ್ರಕಾಶ್ ಶೆಟ್ಟಿ ಧರ್ಮನಗರ
* ವಾತ್ಸಲ್ಯ ಸಾಲಿಯಾನ್
* ವಿನಾಯಕ ಜೆಪ್ಪು

## ನಿರ್ದೇಶಕ, ನಿರ್ಮಾಪಕರು 
ಹರ್ಷಿತ್ ಸೋಮೇಶ್ವರ ಇವರು ಸಿನಿಮಾ ನಿರ್ದೇಶಕರಾಗಿ, ಸಹಾಯಕ ನಿರ್ದೇಶಕರಾಗಿ ಸುದೇಶ್ ಪೂಜಾರಿ; ರಜನೀಶ್ ಕೋಟ್ಯಾನ್ ಮತ್ತು ಕಿಶೋರ್ ಡಿ ಶೆಟ್ಟಿ ಇವರು ಸಹ-ನಿರ್ಮಾಪಕರಾಗಿ ಕಾರ್ಯನಿರ್ವಹಿಸಿದ್ದಾರೆ. ಅನಿಲ್ ಕುಮಾರ್ ಮತ್ತು ಅರುಣ್ ರೈ ಪುತ್ತೂರು ಇವರು ಛಾಯಾಗ್ರಾಹಕರಾಗಿ, ಚರಣ್ ಆಚಾರ್ಯ ಮತ್ತು ಪ್ರಜ್ವಲ್ ಸುವರ್ಣ ಇವರಿಗೆ ಸಹಾಯಕರಾಗಿ;ರೋಹಿತ್ ಪೂಜಾರಿ ಸಂಗೀತ ಸಂಯೋಜಕರಾಗಿ; ಶಶಾಂಕ್ ಸುವರ್ಣ ಇವರು ನೃತ್ಯ ಸಂಯೋಜಕೆರಾಗಿ; ಭರತ್ ತುಳುವ ಕಲಾ ನಿರ್ದೇಶಕರಾಘಿ ಈ ಸಿನಿಮಾದಲ್ಲಿ ಕಾರ್ಯನಿರ್ವಹಿಸಿದ್ದಾರೆ.

## ಸಿನಿಮಾ ಹಾಡುಗಳು 
ಹಿನ್ನಲೆ ಗಾಯಕರಾದ ನಕುಲ್ ಅಭಯಂಕರ್, ಅರ್ಫಾಜ್ ಉಳ್ಳಾಲ್, ಸತೀಶ್ ಪಟ್ಲ, ಸೃಜನ್ ಕುಮಾರ್ ತೋನ್ಸೆ, ರೋಹಿತ್ ಪೂಜಾರಿ, ವಾತ್ಸಲ್ಯ ಸಾಲಿಯಾನ್, ಸೌಜನ್ಯಾ ಹಾಗೂ ಜಾಹೀರಾತು ವಿನ್ಯಾಸವನ್ನು ಪವನ್ ಆಚಾರ್ಯ ಬೋಳೂರು ಇವರು ಮಾಡಿದ್ದಾರೆ.

## ಸಿನಿಮಾ ಬಿಡುಗಡೆ 
ಅನರ್ಕಲಿ ತುಳು ಸಿನಿಮ ೨೩ ಆಗಸ್ಟ್ ೨೦೨೪ ನೇ ತಾರೀಕಿಗೆ ಉಡುಪಿಯ ಕಲ್ಪನಾ ಥಿಯೇಟರ್ ನಲ್ಲಿ ಬಿಡುಗಡೆ ಆಯಿತು.

## ಉಲ್ಲೇಖಗಳು 
ವರ್ಗ:ತುಳು ಚಲನಚಿತ್ರಗಳು
ಆಲಡೆ

**ಆಲಡೆ**

ತುಳುನಾಡಿನ ಪುರಾತನ ನಂಬಿಕೆಗಳಲ್ಲಿ 'ಆಲಡೆ'ಗೆ ವಿಶೇಷ ಮಹತ್ವವಿದೆ. ಆಲಡೆ ಎಂಬುದು ಐದು ಶಕ್ತಿಗಳ ಆರಾಧನೆಯ ಸ್ಥಳವಾಗಿದೆ. ಈ ಸ್ಥಳದಲ್ಲಿ ಬೆರ್ಮೇರು ಮುಖ್ಯ ಶಕ್ತಿಯಾಗಿ ಪೂಜಿಸಲ್ಪಡುತ್ತಾನೆ. ತುಳುನಾಡಿನ ಮೂಲ ದೈವಿಕ ಶಕ್ತಿಯಾಗಿ ಬೆರ್ಮೇರು ಪರಿಗಣಿಸಲ್ಪಟ್ಟಿದ್ದಾನೆ. ನಾಗಗಳು, ನಾಗಬೆರ್ಮರ್ಗಳು ಮತ್ತು ಪರಿವಾರ ಶಕ್ತಿಗಳ ಆರಾಧನೆಯ ಸ್ಥಳವನ್ನು ಬ್ರಹ್ಮಸ್ಥಾನ ಎಂದು ಕರೆಯುತ್ತಾರೆ. ಇದನ್ನು ಆಲಡೆ ಎಂದೂ ಹೆಸರಿಸಲಾಗಿದೆ.

## ಐದು ಶಕ್ತಿಗಳ ಆರಾಧನೆ
ತುಳುನಾಡಿನಾದ್ಯಂತ ಐದು ಪ್ರಮುಖ ಶಕ್ತಿಗಳನ್ನು ಆರಾಧಿಸಲಾಗುತ್ತದೆ. ಇವುಗಳಲ್ಲಿ ಬೆರ್ಮೇರು, ನಾಗಬೆರ್ಮರ್ಗಳು ಮತ್ತು ಇತರ ಪರಿವಾರ ಶಕ್ತಿಗಳು ಪ್ರಮುಖವಾಗಿವೆ. ಈ ಆರಾಧನಾ ಸಂಕೀರ್ಣವು ಐದು ಪ್ರಮುಖ ದೇವಾಲಯಗಳಲ್ಲಿ ನಡೆಯುತ್ತದೆ, ಅವುಗಳೆಂದರೆ ಉಡುಪಿ ಕಟಪಾಡಿ ಪಾಂಗಲ ಆಲಡೆ, ಹಿರಿಯಡಕ ಆಲಡೆ, ನಂದಳಿಕೆ ಆಲಡೆ, ಬೊಳ್ಯೊಟ್ಟು ಆಲಡೆ, ಮತ್ತು ಕವತ್ತಾರು (ಕಬತ್ತಾರ್) ಆಲಡೆ.

## ಬ್ರಹ್ಮಸ್ಥಾನದ ಆವಶ್ಯಕತೆ
ಬ್ರಹ್ಮಸ್ಥಾನ, ಅಥವಾ ಆಲಡೆ, ಶಿವನ ಸ್ತೋತ್ರಪೂರ್ವಕ ನಾಗರಾಧನೆಯ ಸ್ಥಳವಾಗಿದೆ. ಇಲ್ಲಿ ನಾಗಬ್ರಹ್ಮನಿಗೆ ಗುರುತು ನೀಡುವ ಸಂಪ್ರದಾಯವು ತುಳುನಾಡಿನ ಜನರ ಆಧ್ಯಾತ್ಮಿಕ ಜೀವನದಲ್ಲಿ ಮಹತ್ವದ ಸ್ಥಾನವಿದೆ. 

## ಉಲ್ಲೇಖಗಳು
ವರ್ಗ:ಜನಪದ ಕುಣಿತಗಳು

ವರ್ಗ:ಕರ್ನಾಟಕದ ಜಾನಪದ ವರ್ಗ:ಜಾನಪದ ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ ವರ್ಗ:ತುಳುವರ ಆಟಿ ತಿಂಗಳು
ಎದುರು ಪೆರ್ಗೆ

**ಎದುರು ಪೆರ್ಗೆ** ಈ ಆಟಕ್ಕೆ ಜೋಡು ಪೆರ್ಗೆ ಅಂತಲು ಹೇಳುತ್ತಾರೆ ಈ  ಆಟವು  ಚೆನ್ನೆಮಣೆಯಲ್ಲಿ ಆಡುವ ಆಟ.ತುಳುನಾಡಿನಲ್ಲಿ ಆಟಿ ತಿಂಗಳಿನಲ್ಲಿ ಮಾತ್ರ ಈ ಚೆನ್ನೆ ಮಣೆ ಆಟವನ್ನು ಆಡುವ ಸಂಪ್ರದಾಯ ಇದೇ. ಯಾಕೆಂದರೆ ಆಟಿ ತಿಂಗಳಿನಲಿ ಜೋರಾಗಿ ಮಳೆ ಬರುವ ಕಾರಣ ಯಾವುದೇ  ರೀತಿಯಲ್ಲಿ ಕೃಷಿ ಬೇಸಾಯಗಳನ್ನು, ಕೆಲಸಗಳನ್ನು ಮಾಡಲು ಆಗದೆ ಮನೆಯಲ್ಲಿಯೇ ಕೂತು ಹೊತ್ತು ಕಳೆಯಲು ಚೆನ್ನೆಮಣೆ ಆಟವನ್ನು ಆಡುತಿದ್ದರು. ಸೋಣ ಬಂದ ನಂತರ ಮಳೆ ಕಡಿಮೆ ಆದಾಗ ಚೆನ್ನೆಮಣೆ ಯನ್ನು ಅಟ್ಟಕ್ಕೆ ಹಾಕುವುದು ವಾಡಿಕೆ.ಹೆಚ್ಚು ಅಂದರೆ ಅಷ್ಟಮಿ ವರೆಗೆ ಆಡಬಹುದು
## ಚೆನ್ನೆಮಣೆಯ ಪರಿಚಯ 
ಚೆನ್ನೆಮಣೆ ಯನ್ನು ಒಳ್ಳೆ ಜಾತಿಯ ಮರದಲ್ಲಿ ತಯಾರು ಮಾಡುತ್ತಾರೆ.ಈ ಮಣೆ ಆಯತಾಕಾರದಲ್ಲಿ ಇರುತ್ತದೆ. ಇದರಲ್ಲಿ ಕಾಯಿಗಳನ್ನು ಹಾಕಲು ಗುಳಿಗಳನ್ನು ಮಾಡಿರುತ್ತಾರೆ.ಅದರಲ್ಲಿ ಕಾಯಿಗಳನ್ನು ಹಾಕಿ ಇಡಬಹುದು. ಒಂದೊಂದು ಬದಿಯಲ್ಲಿ ಏಳು ಗುಳಿಗಳು ಇರುತ್ತವೆ. ಆಟದಲ್ಲಿ ಅದನ್ನು ಮನೆ ಅಂತ ಕರೆಯುತ್ತಾರೆ.
## ಚೆನ್ನೆಮಣೆಯ ಆಟದ  ಉಪಯೋಗ 
ಚೆನ್ನೆಮಣೆ ಆಟ ಆಡಿದರೆ ನಮ್ಮ ಮೆದುಳಿನ ಶಕ್ತಿ ಹೆಚ್ಚಾಗುತ್ತದೆ. ಎದುರಾಳಿಯು ಆಡುವ ಆಟವನ್ನು ನೋಡುವಾಗ ನಮ್ಮ ತಲೆಯಲ್ಲೂ ಆಲೋಚನಾ ಶಕ್ತಿಯು ಹೆಚ್ಚಾಗುತ್ತದೆ.
ಚೆನ್ನೆಮಣೆ ಆಡುವಾಗ ಹೊತ್ತು ಹೋದದ್ದೇ ತಿಳಿಯುವುದಿಲ್ಲ. ಮನಸಿಗೆ ಶಾಂತಿ ದೊರೆಯುತ್ತದೆ.
ಮನೆಯವರು, ನೆರೆಮನೆಯವರು ಹೀಗೆ ಎಲ್ಲರೂ ಸೇರಿ ಆಡುವಾಗ ಸಾಮಾಜಿಕ ಬಾಂದವ್ಯ ಹೆಚ್ಚಾಗುತ್ತದೆ.
ಚೆನ್ನೆಮಣೆ ಯಲ್ಲಿರುವ ಗುಳಿ(ಮನೆಯಿಂದ )ಕಾಯಿ ಹೆಕ್ಕಲು ಬೆರಳು ಹಾಕುವಾಗ ಬೆರಳಿನ ತುದಿಗೆ ಬಲ ಬಿದ್ದಾಗ ಅದು ಶಕ್ತಿ ಕೇಂದ್ರದ ಮೇಲೆ ಒತ್ತಡ ಬಿದ್ದು ರಕ್ತ ಸಂಚಾರ ಸರಾಗವಾಗಿ ಆಗುತ್ತದೆ. ಇದರಿಂದ ನಮ್ಮ ಶರೀರಕ್ಕೆ ಆರೈಕೆ ಸಿಗುತ್ತದೆ.
## ಆಟಕ್ಕೆ ಬೇಕಾದ ವಸ್ತುಗಳು  
ಈ ಆಟಕ್ಕೆ ಚೆನ್ನೆಮಣೆ ಮತ್ತು ಆಟ ಆಡಲು ಕಾಯಿಗಳು ಬೇಕು.ಸಾಮಾನ್ಯವಾಗಿ ಮಂಜೊಟ್ಟಿ ಕಾಯಿಗಳಲ್ಲಿ ಆಡುತ್ತಾರೆ. ಆ ಕಾಯಿ ಇಲ್ಲಾಂದ್ರೆ, ಹುಣಸೆ ಹಣ್ಣಿನ ಬೀಜ (ಪುಳಿಂಕಟೆ )ಇದರಲ್ಲಿ ಆಡುತ್ತಾರೆ. ಈ ಆಟ ಆಡಲು ಎರಡು ಜನ ಬೇಕಾಗುತ್ತದೆ
## ಆಟ ಆಡುವ ವಿಧಾನ 
ಪೆರ್ಗೆ ಸಿಕ್ಕಿದಾಗ ಅದರ ಎದುರು ಮನೆಯಲ್ಲಿ ಇರುವ ಕಾಯಿಯನ್ನು ತೆಗೆಯುವ ಅವಕಾಶ ಇರುವ ಕಾರಣ ಅದಕ್ಕೆ ಜೋಡು ಪೆರ್ಗೆ ಎಂದು ಹೆಸರು ಬಂತು.
ಎದುರು ಪೆರ್ಗೆ ಆಟ ಆಡುವ ವಿಧಾನ ಹೇಗೆ ಅಂದರೆ ಚೆನ್ನೆಮಣೆ ಯನ್ನು ಎದುರಿಗೆ ಇಟ್ಟು, ಆಟ ಆಡುವವರು ಎದುರು ಬದುರಾಗಿ ಕುಳಿಕೊಳ್ಳಬೇಕು. ಎಲ್ಲಾ ಗುಳಿ (ಮನೆಗೆ )ನಾಲ್ಕು ನಾಲ್ಕು ಮಂಜೊಟ್ಟಿ ಕಾಯಿಳನ್ನು ಹಾಕಬೇಕು. ಒಂದು ಬದಿಯ ಏಳು ಮನೆ ಒಬ್ಬನಿಗೆ ಇನ್ನೊಂದು ಬದಿಯ ಏಳು ಮನೆ ಇನ್ನೊಬ್ಬನಿಗೆ, ಮೊದಲಿಗೆ ಆಟ ಸುರು ಮಾಡುವವನು ಅವನ ಒಂದು 
ಮನೆಯಿಂದ ಕಾಯಿ ತೆಗೆದು ಎಲ್ಲಾ ಮನೆಗಳಿಗೆ ಒಂದೊಂದು ಕಾಯಿ ಹಾಕಿಕೊಂಡು ಹೋಗಬೇಕು.ನಾಲ್ಕು ಕಾಯಿ ಹಾಕಿದ ನಂತರ ಐದನೆಯ ಮನೆಯ ಕಾಯಿಯನ್ನು ಹಾಕಿಕೊಂಡು ಹೋಗಬೇಕು.ಹೀಗೆ ಹಾಕಿಕೊಂಡು ಬರುವಾಗ ಒಂದು  ಮನೆ ಖಾಲಿ ಇದ್ದು ಅದರ ನಂತರದ ಮನೆಯಲ್ಲಿ ಕಾಯಿ ಇದ್ದರೆ ಅದು ಅವನಿಗೆ ಸಿಗುತ್ತದೆ. ಅದಕ್ಕೆ ಪೆರ್ಗೆ ಅಂತ ಕರೆಯುತ್ತಾರೆ  ಅದರ ಎದುರು ಮನೆಯಲ್ಲಿ ಇರುವ ಕಾಯಿಯನ್ನು ಕೂಡ ತೆಗೆದು ಕೊಳ್ಳ ಬೇಕು ತ. ಎರಡು ಮನೆ ಖಾಲಿ ಇದ್ದರೆ ಆಟ ಆಡಲಿಕೆ ಇಲ್ಲ ಅದಕ್ಕೆ( ಕುಲ್ಲುನೆ )ಕುಳಿತುಕೊಳ್ಳುವುದು ಅಂತ ಹೇಳ್ತಾರೆ. ನಂತರ ಇನ್ನೊಬ್ಬ ಅವನ ಮನೆಯಿಂದ ಕಾಯಿಗಳನ್ನು ತೆಗೆದು ಆಟ ಸುರು ಮಾಡ್ಬೇಕು. ಮೊದಲಿನವನು ಆಡಿದ ರೀತಿಯಲ್ಲೇ ಆಡಬೇಕು. ಅವನೂ ಪೆರ್ಗೆ ತಗೋಬಹುದು. ಹೀಗೆ ಹಾಕಿಕೊಂಡು ಹೋಗುವಾಗ ಒಂದು ಮನೆಯಲ್ಲಿ ಮೂರು ಕಾಯಿ ಇದ್ದರೆ ಅದಕ್ಕೆ ಮುಕ್ಕೆ ಅಂತ ಹೇಳ್ತಾರೆ. ಅದಕ್ಕೆ ಒಂದು ಕಾಯಿ ಸೇರಿದರೆ ಅದು ಬುಳೆ ಆಗುತ್ತದೆ. ಅದಕ್ಕೆ ಇನ್ನೊಂದು ಕಾಯಿ ಬೀಳುವ ಮುಂಚೆ ಆ ಮನೆಯವರು ತೆಗೆದಿಟ್ಟು ಕೊಳ್ಳಬೇಕು. ಇಲ್ಲಾಂದ್ರೆ ಇನೊಂದು ಕಾಯಿ ಬಿದ್ದರೆ ಅದು ಕುರಿಯುಂ ಡು ಅಂತ ಹೇಳ್ತಾರೆ.ನಂತರ ಅದನ್ನು ತೆಗೆಯುವ ಹಾಗಿಲ್ಲ. ಹೀಗೆ ಆಟ ಆಡಿ ಎಲ್ಲಾ ಕಾಯಿಗಳು ಮುಗಿದ ಮೇಲೆ ಆಟ ಮುಗಿಯುತ್ತದೆ.ಅದರ ನಂತರ ಅವರವರಿಗೆ ಸಿಕ್ಕಿದ ಕಾಯಿಗಳನ್ನು ಅವರವರ ಮನೆಗಳಿಗೆ ತುಂಬಿಸಬೇಕು.
ಎಲ್ಲಾ ಮನೆಗೆ ಕಾಯಿ ತುಂಬಿಸಲು ಇಲ್ಲಾಂದ್ರೆ ಆ ಖಾಲಿ ಮನೆಗೆ ಪೇಪರ್ ತುಂಡು ಹಾಕಿ ಇಡಬೇಕು.ಆ ಮನೆಗೆ ಸೂ( ಬೆಂಕಿ )ಬಿತ್ತು ಅಂತ ಹೇಳ್ತಾರೆ.ಹಾಗೇ ಎಲ್ಲಾ ಮನೆಗೆ ಬೆಂಕಿ ಬಿದ್ದವರು ಸೋತರು ಅಂತ ಅರ್ಥ.
## ಉಲ್ಲೇಕೊ
## ಉಲ್ಲೇಖಗಳು 
ವರ್ಗ:ಆಟಗಳು
ಅರಸು ಪ್ರದಾನಿ

ಅರಸು ಪ್ರಧಾನಿ ಅಂತ ಹೇಳುವ ಆಟ ಅದು ಚೆನ್ನೆಮಣೆಯಲ್ಲಿ ಆಡುವ ಆಟ.ತುಳುನಾಡಿನಲ್ಲಿ ಆಟಿ ತಿಂಗಳಿನಲ್ಲಿ ಮಾತ್ರ ಈ ಚೆನ್ನೆ ಮಣೆ ಆಟವನ್ನು ಆಡುವ ಸಂಪ್ರದಾಯ ಇದೇ. ಯಾಕೆಂದರೆ ಆಟಿ ತಿಂಗಳಿನಲಿ ಜೋರಾಗಿ ಮಳೆ ಬರುವ ಕಾರಣ ಯಾವುದೇ ರೀತಿಯಲ್ಲಿ ಕೃಷಿ ಬೇಸಾಯಗಳನ್ನು, ಕೆಲಸಗಳನ್ನು ಮಾಡಲು ಆಗದೆ ಮನೆಯಲ್ಲಿಯೇ ಕೂತು ಹೊತ್ತು ಕಳೆಯಲು ಚೆನ್ನೆಮಣೆ ಆಟವನ್ನು ಆಡುತಿದ್ದರು. ಸೋಣ ಬಂದ ನಂತರ ಮಳೆ ಕಡಿಮೆ ಆದಾಗ ಚೆನ್ನೆಮಣೆಯನ್ನು ಅಟ್ಟಕ್ಕೆ ಹಾಕುವುದು ವಾಡಿಕೆ.ಹೆಚ್ಚು ಅಂದರೆ ಅಷ್ಟಮಿ ವರೆಗೆ ಆಡಬಹುದು.

## ಚೆನ್ನೆಮಣೆಯ ಪರಿಚಯ 
ಚೆನ್ನೆಮಣೆ ಯನ್ನು ಒಳ್ಳೆ ಜಾತಿಯ ಮರದಲ್ಲಿ ತಯಾರು ಮಾಡುತ್ತಾರೆ.ಈ ಮಣೆ ಆಯತಾಕಾರದಲ್ಲಿ ಇರುತ್ತದೆ. ಇದರಲ್ಲಿ ಕಾಯಿಗಳನ್ನು ಹಾಕಲು ಗುಳಿಗಳನ್ನು ಮಾಡಿರುತ್ತಾರೆ.ಅದರಲ್ಲಿ ಕಾಯಿಗಳನ್ನು ಹಾಕಿ ಇಡಬಹುದು. ಒಂದೊಂದು ಬದಿಯಲ್ಲಿ ಏಳು ಗುಳಿಗಳು ಇರುತ್ತವೆ. ಆಟದಲ್ಲಿ ಅದನ್ನು ಮನೆ ಅಂತ ಕರೆಯುತ್ತಾರೆ.

## ಚೆನ್ನೆಮಣೆಯ ಆಟದ ಉಪಯೋಗ 
ಚೆನ್ನೆಮಣೆ ಆಟ ಆಡಿದರೆ ನಮ್ಮ ಮೆದುಳಿನ ಶಕ್ತಿ ಹೆಚ್ಚಾಗುತ್ತದೆ. ಎದುರಾಳಿಯು ಆಡುವ ಆಟವನ್ನು ನೋಡುವಾಗ ನಮ್ಮ ತಲೆಯಲ್ಲೂ ಆಲೋಚನಾ ಶಕ್ತಿಯು ಹೆಚ್ಚಾಗುತ್ತದೆ. ಚೆನ್ನೆಮಣೆ ಆಡುವಾಗ ಹೊತ್ತು ಹೋದದ್ದೇ ತಿಳಿಯುವುದಿಲ್ಲ. ಮನಸಿಗೆ ಶಾಂತಿ ದೊರೆಯುತ್ತದೆ. ಮನೆಯವರು, ನೆರೆಮನೆಯವರು ಹೀಗೆ ಎಲ್ಲರೂ ಸೇರಿ ಆಡುವಾಗ ಸಾಮಾಜಿಕ ಬಾಂದವ್ಯ ಹೆಚ್ಚಾಗುತ್ತದೆ. ಚೆನ್ನೆಮಣೆಯಲ್ಲಿರುವ ಗುಳಿ(ಮನೆಯಿಂದ )ಕಾಯಿ ಹೆಕ್ಕಲು ಬೆರಳು ಹಾಕುವಾಗ ಬೆರಳಿನ ತುದಿಗೆ ಬಲ ಬಿದ್ದಾಗ ಅದು ಶಕ್ತಿ ಕೇಂದ್ರದ ಮೇಲೆ ಒತ್ತಡ ಬಿದ್ದು ರಕ್ತ ಸಂಚಾರ ಸರಾಗವಾಗಿ ಆಗುತ್ತದೆ. ಇದರಿಂದ ನಮ್ಮ ಶರೀರಕ್ಕೆ ಆರೈಕೆ ಸಿಗುತ್ತದೆ.

## ಆಟಕ್ಕೆ ಬೇಕಾದ ವಸ್ತುಗಳು 
ಈ ಆಟಕ್ಕೆ ಚೆನ್ನೆಮಣೆ ಮತ್ತು ಆಟ ಆಡಲು ಕಾಯಿಗಳು ಬೇಕು.ಸಾಮಾನ್ಯವಾಗಿ ಮಂಜೊಟ್ಟಿ ಕಾಯಿಗಳಲ್ಲಿ ಆಡುತ್ತಾರೆ. ಆ ಕಾಯಿ ಇಲ್ಲಾಂದ್ರೆ, ಹುಣಸೆ ಹಣ್ಣಿನ ಬೀಜ (ಪುಳಿಂಕಟೆ )ಇದರಲ್ಲಿ ಆಡುತ್ತಾರೆ. ಅರಸು ಪ್ರಧಾನಿ ಆಟ ಆಡಲು ೩ ಜನ ಬೇಕಾಗುತ್ತದೆ.ಅದರಲ್ಲಿ ಒಬ್ಬ ಅರಸ, ಇನ್ನೊಬ್ಬ ಮಂತ್ರಿ, ಮತ್ತೊಬ್ಬ ಸೇವಕ.

## ಆಟ ಆಡುವ ವಿಧಾನ 
ಚೆನ್ನೆಮಣೆ ಯನ್ನು ಎದುರಿಗೆ ಇಟ್ಟು ಅದರ ಎದುರು ಬದುರಾಗಿ ಆಡುವವರು ಕುಳಿತುಕೊಳ್ಳಬೇಕು.ಎಲ್ಲಾ ಗುಳಿ (ಮನೆ )ಗಳಿಗೆ ನಾಲ್ಕು ನಾಲ್ಕು ಹಾಕಿಕೊಂಡು ಬರಬೇಕು. ಅದರಲ್ಲಿ ಒಂದು ಬದಿಯ ನಾಲ್ಕು ಮನೆ ಮಂತ್ರಿಗೆ, ಇನ್ನೊಂದು ಬದಿಯ ನಾಲ್ಕು ಮನೆ ಸೇವಕನಿಗೆ, ನಡುವೆ ಇರುವ ಆರು ಮನೆ ಅರಸನಿಗೆ.ಸುರುವಿಗೆ ಅರಸ ಆಡಲು ಸುರು ಮಾಡಬೇಕು. ಅವನ ಒಂದು ಮನೆಯಿಂದ ಕಾಯಿ ತೆಗೆದು ಎಲ್ಲಾ ಮನೆಗಳಿಗೆ ಹಾಕಿಕೊಂಡು ಬರಬೇಕು.ನಾಲ್ಕು ಕಾಯಿ ಹಾಕಿದ ನಂತರ ಐದನೆಯ ಮನೆಯಿಂದ ಕಾಯಿ ತೆಗೆದು ಹಾಕಿಕೊಂಡು ಬರಬೇಕು. ಹೀಗೆ ಹಾಕಿಕೊಂಡು ಬರುವಾಗ ಒಂದು ಮನೆ ಖಾಲಿ ಇದ್ದು ನಂತರದ ಮನೆಯಲ್ಲಿ ಕಾಯಿ ಇದ್ದರೆ ಅದು ಅರಸನಿಗೆ ಸಿಗುತ್ತದೆ, ಇದಕ್ಕೆ 'ಪೆರ್ಗೆ 'ಅಂತ ಕರೆಯುತ್ತಾರೆ.ಎದುರಿಗೆ ಎರಡು ಮನೆ ಖಾಲಿ ಇದ್ದರೆ ಆಟ ಅಡಲಿಕ್ಕೆ ಇಲ್ಲ.ಇದಕ್ಕೆ ಕೂತುಕೊಳ್ಳುವುದು ಅಂತ ಹೇಳ್ತಾರೆ. ನಂತರ ಪ್ರಧಾನಿ ಆಟ ಅಡಲಿಕ್ಕೆ ಅವನ ಮನೆಯಿಂದ ಕಾಯಿ ತೆಗೆದು ಎಲ್ಲಾ ಮನೆಗಳಿಗೆ ಹಾಕಿಕೊಂಡು ಬರಬೇಕು. ಅರಸು ಆಡಿದ ರೀತಿನೇ.ಮಂತ್ರಿ ಕೂಡ ಪೆರ್ಗೆ ತಗೋಬಹುದು. ಮಂತ್ರಿ ಕೂತ ನಂತರ ಸೇವಕ ಆಡಲು ಸುರು ಮಾಡಬೇಕು.ಅವನು ಪೆರ್ಗೆ ತಗೋಬಹುದು.ಆಡುವಾಗ ಒಂದು ಮನೆಯಲ್ಲಿ ಮೂರು ಕಾಯಿ ಇದ್ದರೆ ಅದನ್ನು 'ಮುಕ್ಕೆ 'ಅಂತ ಕರೆಯುತ್ತಾರೆ. ಅದಕ್ಕೆ ಒಂದು ಕಾಯಿ ಬಿದ್ದರೆ ಅದು ' ಬುಳೆ ' ಆಗುತ್ತದೆ.ಅದನ್ನು ಆ ಮನೆಯವರು ಇನ್ನೊಂದು ಕಾಯಿ ಹಾಕುವ ಮುಂಚೆ ತೆಗೆದಿಟ್ಟು ಕೊಳ್ಳಬೇಕು. ಮತ್ತೊಂದು ಕಾಯಿ ಬಿದ್ದರೆ ಅದು ಹಾಳಾಗುತ್ತದೆ. ನಂತರ ತೆಗೆಯಲಿಕೆ ಇಲ್ಲ.ಹೀಗೆ ಆಟ ಆಡಿ ಎಲ್ಲಾ ಕಾಯಿಗಳು ಮುಗಿಯುವಾಗ ಆಟ ಮುಗಿಯುತ್ತದೆ. ಮುಗಿದಾಗ ಅರಸನಿಗೆ ಮಂತ್ರಿ ಮತ್ತೆ ಸೇವಕ ಒಂದೊಂದು ಕಾಯಿ ಗೇಣಿ ಅಂತ ಕೊಡಬೇಕು. ನಂತರ ಎಲ್ಲಾರೂ ಸಿಕ್ಕಿದ ಕಾಯಿಗಳನ್ನು ಅವರವರ ಮನೆಯಲ್ಲಿ ತುಂಬಿಸಬೇಕು. ಎಲ್ಲಾ ಮನೆಯಲ್ಲಿ ತುಂಬಿಸಲು ಕಾಯಿ ಇಲ್ಲಾಂದ್ರೆ ಆ ಮನೆಗೆ ಪೇಪರ್ ತುಂಡು ಇಡಬೇಕು. ಆ ಮನೆಗೆ ಬೆಂಕಿ ಬಿತ್ತು ಅಂತ. ಹೀಗೆ ಆಟ ಆಡಿ ಎಲ್ಲಾ ಮನೆಗೆ ಬೆಂಕಿ ಬಿದ್ದವ ಆಟದಲ್ಲಿ ಸೋತ ಅಂತ ಅರ್ಥ. 

## ಉಲ್ಲೇಖಗಳು
ವರ್ಗ:ಆಟಗಳು
ವರ್ಗ:ತುಳು ಜಾನಪದ
ವರ್ಗ:ಜಾನಪದ ಆಟಗಳು
ಮೂಲಂಗಿ ಸೊಪ್ಪು

ಮೂಲಂಗಿಮೂಲಂಗಿ ಸೊಪ್ಪು ಅಥವಾ ಎಲೆಗಳ (Radish Leaves) ಆರೋಗ್ಯ ಪ್ರಯೋಜನಗಳು: ಅನೇಕ ಜನರು ತೊವ್ವೆ, ಸಾಂಬಾರ್​​​, ಕರಿಯಂತಹ ಆಹಾರಗಳಲ್ಲಿ ಮೂಲಂಗಿ ಸೊಪ್ಪು/ ಎಲೆಗಳನ್ನು ಬಳಸುತ್ತಾರೆ. ಆದರೆ, ಮುಲ್ಲಂಗಿ ಎಲೆಗಳನ್ನು ಕಸ ಎಂದು ಪರಿಗಣಿಸಿ ಹೊರಗೆ ಹಾಕುವವರೇ ಹೆಚ್ಚು. ತಿಳಿದುಕೊಳ್ಳಿ ಮೂಲಂಗಿ ಎಲೆ ಕೆಟ್ಟದ್ದಲ್ಲ, ಹೇರಳವಾದ ಪೋಷಕಾಂಶಗಳು ಅದರಲ್ಲಿದೆ ಎನ್ನುತ್ತಾರೆ ಆರೋಗ್ಯ ತಜ್ಞರು. ಈ ಎಲೆಗಳು ವಿಟಮಿನ್ ಕೆ, ವಿಟಮಿನ್ ಸಿ, ಕಬ್ಬಿಣ, ಮೆಗ್ನೀಸಿಯಮ್, ಫೋಲೇಟ್, ಕ್ಯಾಲ್ಸಿಯಂನಂತಹ ಪೋಷಕಾಂಶಗಳಿಂದ ತುಂಬಿವೆ ( Health Benefits). ಮುಲ್ಲಂಗಿ ಎಲೆಗಳನ್ನು ನಮ್ಮ ಆಹಾರದಲ್ಲಿ ಸೇರಿಸಿದರೆ ಅನೇಕ ಆರೋಗ್ಯ ಪ್ರಯೋಜನಗಳನ್ನು ಪಡೆಯಬಹುದು ಎಂದು ತಜ್ಞರು ಸಲಹೆ (Health Tips) ನೀಡುತ್ತಾರೆ.

## ಮೂಲಂಗಿ ಸೊಪ್ಪಿನ ಪ್ರಯೋಜನಗಳು
ಮೂಲಂಗಿ ಸೊಪ್ಪು ಅಥವಾ ಎಲೆಗಳ (Radish Leaves) ಆರೋಗ್ಯ ಪ್ರಯೋಜನಗಳು: ಅನೇಕ ಜನರು ತೊವ್ವೆ, ಸಾಂಬಾರ್​​​, ಕರಿಯಂತಹ ಆಹಾರಗಳಲ್ಲಿ ಮೂಲಂಗಿ ಸೊಪ್ಪು/ ಎಲೆಗಳನ್ನು ಬಳಸುತ್ತಾರೆ. ಆದರೆ, ಮುಲ್ಲಂಗಿ ಎಲೆಗಳನ್ನು ಕಸ ಎಂದು ಪರಿಗಣಿಸಿ ಹೊರಗೆ ಹಾಕುವವರೇ ಹೆಚ್ಚು. ತಿಳಿದುಕೊಳ್ಳಿ ಮೂಲಂಗಿ ಎಲೆ ಕೆಟ್ಟದ್ದಲ್ಲ, ಹೇರಳವಾದ ಪೋಷಕಾಂಶಗಳು ಅದರಲ್ಲಿದೆ ಎನ್ನುತ್ತಾರೆ ಆರೋಗ್ಯ ತಜ್ಞರು. ಈ ಎಲೆಗಳು ವಿಟಮಿನ್ ಕೆ, ವಿಟಮಿನ್ ಸಿ, ಕಬ್ಬಿಣ, ಮೆಗ್ನೀಸಿಯಮ್, ಫೋಲೇಟ್, ಕ್ಯಾಲ್ಸಿಯಂನಂತಹ ಪೋಷಕಾಂಶಗಳಿಂದ ತುಂಬಿವೆ ( Health Benefits). ಮುಲ್ಲಂಗಿ ಎಲೆಗಳನ್ನು ನಮ್ಮ ಆಹಾರದಲ್ಲಿ ಸೇರಿಸಿದರೆ ಅನೇಕ ಆರೋಗ್ಯ ಪ್ರಯೋಜನಗಳನ್ನು ಪಡೆಯಬಹುದು ಎಂದು ತಜ್ಞರು ಸಲಹೆ (Health Tips) ನೀಡುತ್ತಾರೆ.

## ಮೂಲಂಗಿಯ,ಅನೇಕ ಆರೋಗ್ಯ ಪ್ರಯೋಜನಗಳು 
ಈ ಬಗ್ಗೆ ನಮಗೆಲ್ಲ ಗೊತ್ತೇ ಇದೆ. ಇದರಲ್ಲಿ ಅಪಾರ ಪ್ರಮಾಣದ ಕಬ್ಬಿಣದ ಅಂಶ ಜೊತೆಗೆ ರೋಗ ನಿರೋಧಕ ಶಕ್ತಿಯನ್ನು ಹೆಚ್ಚು ಮಾಡುವ ಗುಣ ಕಂಡು ಬರುತ್ತದೆ. ಮೂಲಂಗಿ ಸೊಪ್ಪು ಕೂಡ ಮೂಲಂಗಿಗೆ ಹೋಲಿಸಿದರೆ ಯಾವುದರಲ್ಲೂ ಕಡಿಮೆ ಇಲ್ಲ. ದೈಹಿಕ ಸದೃಢತೆಯನ್ನು ಕಾಯ್ದುಕೊಳ್ಳುವಂತೆ ಮಾಡುವ ನಿಟ್ಟಿನಲ್ಲಿ ಇದು ಕೆಲಸ ಮಾಡುತ್ತದೆ.
ಅಷ್ಟೇ ಅಲ್ಲದೆ ತನ್ನದೇ ಆದ ಪ್ರಭಾವದಿಂದ ನಮಗೆ ಅಗತ್ಯವಾಗಿ ಬೇಕಾದ ಕ್ಯಾಲ್ಸಿಯಂ, ಫೋಲಿಕ್ ಆಮ್ಲ ಹಾಗೂ ಫಾಸ್ಫರಸ್ ಅಂಶಗಳನ್ನು ಜೊತೆಗೆ ನಾರಿನ ಅಂಶವನ್ನು ಕೂಡ ಒದಗಿಸುತ್ತದೆ.

ನಿಮ್ಮ ಗ್ಯಾಸ್ಟ್ರಿಕ್ ಸಮಸ್ಯೆಯನ್ನು ಕಡಿಮೆ ಮಾಡಿ ಮಲಬದ್ಧತೆಯ ಸಮಸ್ಯೆಯನ್ನು ಹೋಗಲಾಡಿಸುವ ಗುಣ ಕಂಡುಬರುತ್ತದೆ. ಮೂಲಂಗಿ ಸೊಪ್ಪಿನಿಂದ ಸಿಗುವ ಆರೋಗ್ಯ ಪ್ರಯೋಜನಗಳ ಪಟ್ಟಿ ಕೇವಲ ಇಷ್ಟಕ್ಕೆ ಮಾತ್ರ ಸೀಮಿತ ಆಗಿರುವುದಿಲ್ಲ. ಈ ಕೆಳಗಿನ ಇನ್ನೂ ಹಲವು ಆರೋಗ್ಯ ಪ್ರಯೋಜನಗಳು ನಿಮಗೆ ಇದರಿಂದ ಲಭ್ಯವಿವೆ.

## ಉಲ್ಲೇಖ 
ವರ್ಗ:ಸೊಪ್ಪುಗಳು
ಹರಿವೆ ಸೊಪ್ಪು

## ಹರಿವೆ ಸೊಪ್ಪಿನ ಬಗ್ಗೆ 
ಹರಿವೆ ಸೊಪ್ಪು ಪಲ್ಯ ಊಟಕ್ಕೆ ರುಚಿಕರ, ಲಾಭವೂ ಅಧಿಕ. ಇದರಲ್ಲಿ ಪ್ರೋಟೀನ್‌, ಕ್ಯಾಲ್ಸಿಯಂ, ಕಬ್ಬಿಣ, ತಾಮ್ರ, ಹಾಗೂ ಅಗತ್ಯವಾದ ಜೀವಸತ್ವಗಳು, ಮೆಗ್ನಿಸಿಯಮ್, ಸತು ಮತ್ತು ಮ್ಯಾಂಗನೀಸ್‌ ಮ್ಯಾಂಗನೀಸ್‌ಸಮೃದ್ಧವಾಗಿವೆ. ತಾಮ್ರ ಮತ್ತು ಮ್ಯಾಂಗನೀಸನ್ನು ದೇಹದಲ್ಲಿನ ಉತ್ಕರ್ಷಣ ನಿರೋಧಕ ಗುಣಲಕ್ಷಣಗಳಿಗಾಗಿ ಬಳಸಲಾಗುತ್ತದೆ. ಕೆಂಪು ರಕ್ತ ಕಣಗಳನ್ನು ಉತ್ಪಾದಿಸಲು ತಾಮ್ರ ಅತ್ಯಗತ್ಯ. ಜೀರ್ಣಕ್ರಿಯೆ ಮತ್ತು ಮಾನವ ದೇಹದ ಬೆಳವಣಿಗೆಗೆ ಸತುವು ಅಗತ್ಯ. ಈ ಎಲ್ಲ ಅಂಶಗಳು ಈ ಸೊಪ್ಪಿನಲ್ಲಿ ಇರುವುದರಿಂದ ಚಳಿಗಾಲದಲ್ಲಿ ಈ ತರಕಾರಿಯನ್ನು ಆರಿಸಿ ಮತ್ತು ಅದರ ಆರೋಗ್ಯ ಪ್ರಯೋಜನಗಳನ್ನು ಪಡೆದುಕೊಳ್ಳಿ.
## ಪೋಷಕಾಂಶಗಳು 
ಹರಿವೆ ಸೊಪ್ಪು ಫೈಟೊನ್ಯೂಟ್ರಿಯೆಂಟ್ಸ್‌ ಮತ್ತು ಆ್ಯಂಟಿ ಆಕ್ಸಿಡೆಂಟ್‌ಗಳ ಉಗ್ರಾಣವಾಗಿದ್ದು, ಇದು ದೇಹದಲ್ಲಿನ ಉರಿಯೂತವನ್ನು ಕಡಿಮೆ ಮಾಡಲು ಸಹಾಯ ಮಾಡುತ್ತದೆ.
ರಕ್ತದೊತ್ತಡ ತಗ್ಗಿಸುತ್ತದೆ
ಹರಿವೆ ಸೊಪ್ಪಿನಲ್ಲಿ ಕೊಬ್ಬು ಮತ್ತು ಕೊಲೆಸ್ಟ್ರಾಲ್‌ ಇಲ್ಲ. ತೂಕವನ್ನು ಕಡಿಮೆ ಮಾಡಲು ಬಯಸುವವರು ಹರಿವೆ ಸೊಪ್ಪಿನ ಪಲ್ಯ ತಿನ್ನುವುದು ಸೂಕ್ತ. ಹರಿವೆ ಸೊಪ್ಪನಲ್ಲಿ ಕರಗಬಲ್ಲ ಮತ್ತು ಕರಗದ ನಾರಿನಂಶವಿದೆ. ಈ ಸೊಪ್ಪನ್ನು ತಿನ್ನುವುದರಿಂದ ನಮ್ಮ ತೂಕವನ್ನು ಕಡಿಮೆಯಾಗುತ್ತದೆ. ರಕ್ತದಲ್ಲಿನ ಕೊಲೆಸ್ಟ್ರಾಲ್‌ ಕಡಿಮೆಗೊಳಿಸುವುದರಿಂದ ಹೃದ್ರೋಗವನ್ನು ನಿವಾರಿಸುತ್ತದೆ. ವೈದ್ಯರು ಮತ್ತು ಪೌಷ್ಟಿಕ ತಜ್ಞರು ತೂಕ ನಿರ್ವಹಣೆ ಅಥವಾ ಅಧಿಕ ರಕ್ತದೊತ್ತಡ ಇರುವವರಿಗೆ ಆಹಾರದಲ್ಲಿಣದಲ್ಲಿ ಹರಿವೆ ಸೊಪ್ಪನ್ನು ಬಳಸಲು ಶಿಫಾರಸು ಮಾಡುತ್ತಾರೆ.
## ಹರಿವೆ ಸೊಪ್ಪಿನಲ್ಲಿರುವ ಪೋಷ ಕಾಂಶ 
ಬಿ ವಿಟಮಿನ್‌ ಸಮೃದ್ಧವಾಗಿದೆ
ಹರಿವೆ ಸೊಪ್ಪು ಬಿ ಗುಂಪಿನ ಜೀವಸತ್ವಗಳಿಂದ ತುಂಬಿರುತ್ತವೆ. ಫೋಲೇಟ್‌ಗಳು, ರಿಬೋಫ್ಲಾವಿನ್‌, ನಿಯಾಸಿನ್‌, ಥಯಾಮಿನ್‌, ವಿಟಮಿನ್‌ ಬಿ 6 ಈ ಸೊಪ್ಪಿನಲ್ಲಿ ಕಂಡುಬರುತ್ತವೆ. ನವಜಾತ ಶಿಶುಗಳಲ್ಲಿನ ಜನ್ಮ ದೋಷಗಳನ್ನು ತಡೆಗಟ್ಟಲು ಸಹಾಯ ಮಾಡುತ್ತವೆ.
## ಆರೋಗ್ಯ ಗುಣ 
ಕೂದಲು ಉದುರಲ್ಲ
ಹರಿವೆ ಸೊಪ್ಪು ಲೈಸಿನ್‌ ಹೊಂದಿರುತ್ತದೆ. ಇದು ಅಮೈನೊ ಆಮ್ಲವಾಗಿದ್ದು, ಶಕ್ತಿ ಉತ್ಪಾದನೆ ಮತ್ತು ಕ್ಯಾಲ್ಸಿಯಂ ಹೀರಿಕೊಳ್ಳುವಿಕೆಗೆ ಅಗತ್ಯ. ಕೂದಲಿನ ಬೆಳವಣಿಗೆ ಮತ್ತು ಚರ್ಮದ ಆರೋಗ್ಯವನ್ನು ಉತ್ತೇಜಿಸುತ್ತದೆ.
ಜೀರ್ಣಿಸಿಕೊಳ್ಳಲು ಸುಲಭ
ಅತಿಸಾರ ಮತ್ತು ರಕ್ತಸ್ರಾವಗಳಿಗೆ ಚಿಕಿತ್ಸೆ ನೀಡಲು ಹರಿವೆ ಸೊಪ್ಪುಗಳು ಸಹಾಯಕ. ನಿಯಮಿತ ಹರಿವೆ ಸೊಪ್ಪಿನ ಸೇವನೆ ಜೀರ್ಣಕ್ರಿಯೆಗೆ ಪ್ರಯೋಜನವನ್ನು ನೀಡುತ್ತದೆ.
## ಹರಿವೆಯ ಛಾಯಾಗ್ರಾಹ
## ಉಲ್ಲೇಖ 
ವರ್ಗ:ಸೊಪ್ಪುಗಳು
ವಿಟಮಿನ್ ಸೊಪ್ಪು

## ವಿಟಮಿನ್ ಸೊಪ್ಪಿನ ಬಗ್ಗೆ 
ವಿಟಮಿನ್ ಸೊಪ್ಪು, ಹೆಸರೇ ಸೂಚಿಸುವಂತೆ ಇದರಲ್ಲಿ ಹೆಚ್ಚಿನ ಪೋಷಕಾಂಶಗಳು ಇರುತ್ತದೆ. ಇದು ಆರೋಗ್ಯಕ್ಕೆ ತುಂಬಾ ಪ್ರಯೋಜನಕಾರಿಯಾಗಿದೆ. ಈ ಗಿಡವನ್ನು ಬೆಳೆಸಲು ನೀವು ಹೆಚ್ಚಿನ ಆರೈಕೆ ಮಾಡಬೇಕಾಗಿಲ್ಲ. ನೀರು ಗೊಬ್ಬರ ಉಣಬಡಿಸಬೇಕಿಲ್ಲ. ನಿಮ್ಮ ಹೂದೋಟದ ನಡುವೆಯೇ ಇದೊಂದು ಗಿಡವನ್ನು ನೆಟ್ಟುಕೊಳ್ಳಬಹುದು ಯಾಕೆಂದರೆ ಇದರಿಂದ ನೀವು ರುಚಿಕರವಾದ ಅಡುಗೆಯನ್ನು ಮಾಡಬಹುದು. ಈ ವಿಟಮಿನ್ ಸೊಪ್ಪನ್ನು ಚಕ್ರಮುನಿಚಕ್ರಮುನಿ ಸೊಪ್ಪು ಎಂದು ಸಹ ಕರೆಯುತ್ತಾರೆ. ಈ ಗಿಡದ ಸೊಪ್ಪು, ಚಿಗುರು ಮತ್ತು ಕಾಂಡ ಎಲ್ಲವನ್ನೂ ಬಳಸಿ ನೀವು ಅಡುಗೆ ಮಾಡಬಹುದು. ಇದರಿಂದ ಚಟ್ನಿ, ತಂಬುಳಿ ಹಾಗೂ ಪಲ್ಯವನ್ನು ತಯಾರಿಸಬಹುದು.

## ಆರೋಗ್ಯ ಗುಣ 
ರಕ್ತ ಹೀನತೆ ಇದ್ದವರಿಗೆ ಒಳ್ಳೆಯದು
ಇದರಿಂದ ಆರೋಗ್ಯಕ್ಕೆ ಹಲವಾರು ಪ್ರಯೋಜನಗಳಿವೆ ಈ ಸೊಪ್ಪು ರಕ್ತ ಹೀನತೆ ಇರುವವರಿಗೆ ತುಂಬಾ ಉಪಕಾರಿ ರಕ್ತಹೀನತೆ ರಕ್ತಹೀನತೆಇರುವವರು ಈ ಸೊಪ್ಪಿನ ಪದಾರ್ಥ ಗಳನ್ನು ಸೇವಿಸಿದರೆ ಅದರಲ್ಲೂ ವಿಶೇಷವಾಗಿ ಮಹಿಳೆಯರು ತಮ್ಮ ಮುಟ್ಟಿನ ದಿನದಲ್ಲಿ ಈ ಸೊಪ್ಪಿನ ಪದಾರ್ಥಗಳನ್ನ ಸೇವಿಸಬೇಕು ಯಾಕೆಂದರೆ ಇದು ರಕ್ತಹೀನತೆಯನ್ನು ಕಡಿಮೆ ಮಾಡುತ್ತದೆ ಇದರಲ್ಲಿ ಹಲವಾರು ರೀತಿಯ ಪೋಷಕಾಂಶಗಳಿರುವುದರಿಂದ ದೇಹಕ್ಕೆ ಇನ್ನಷ್ಟು ಬಲ ನೀಡುತ್ತದೆ ಜೀವಕೋಶಗಳ ಅಭಿವೃದ್ಧಿ ಹಾಗೂ ಸ್ನಾಯುವಿನಸ್ನಾಯು ರಚನೆಗೆ ಇದು ಸಹಾಯ

## ಪಲ್ಯ ಮಾಡುವ ವಿಧಾನ
ಇದರಿಂದ ನೀವು ಪಲ್ಯವನ್ನು ತಯಾರಿಸಬಹುದು. ಪಲ್ಯ ಮಾಡುವ ವಿಧಾನ ಇಲ್ಲಿದೆ. ಮೊದಲಿಗೆ ವಿಟಮಿನ್ ಸೊಪ್ಪನ್ನು ತೆಗೆದುಕೊಳ್ಳಿ. ನಂತರ ಎಲೆಗಳನ್ನು ಬಿಡಿಸಿ ಹೆಚ್ಚಿಕೊಳ್ಳಿ. ನಂತರ ಬಂದು ಬಾಣಲೆಗೆ ಎಣ್ಣೆ, ಸಾಸಿವೆ, ಜೀರಿಗೆಜೀರಿಗೆ ಹಾಗೆ ಸ್ವಲ್ಪ ಅರಿಶಿನಅರಿಸಿನ ಹಾಕಿ ನಂತರ ಈರುಳ್ಳಿಈರುಳ್ಳಿ ಹಾಕಿ ಬಾಡಿಸಿಕೊಳ್ಳಿ. ಅದಾದ ಮೇಲೆ ಈ ಎಲ್ಲಾ ಸೊಪ್ಪುಗಳನ್ನು ಅದೇ ಬಾಣಲೆಗೆ ಹಾಕಿ ಚೆನ್ನಾಗಿ ಹುರಿದುಕೊಳ್ಳಿ. ಇದರ ಹಸಿ ವಾಸನೆ ಹೋಗುವವರೆಗೆ ಹುರಿದುಕೊಳ್ಳಬೇಕು. ನಂತರ ರುಚಿಗೆ ತಕ್ಕಷ್ಟು ಉಪ್ಪನ್ನು ಹಾಕಿ ಸ್ವಲ್ಪೇ ಸ್ವಲ್ಪ ಸಕ್ಕರೆ ಹಾಕಿ. ಇದು ಬಾಡುತ್ತದೆ ಬಾಡಿದ ನಂತರ ನೀವು ಇದನ್ನು ಬಡಿಸಿಕೊಂಡು ತಿನ್ನಬಹುದು.

## ಉಲ್ಲೇಖ 
ವರ್ಗ:ಸೊಪ್ಪುಗಳು
ಖಾಂಡಲೈಟ್

thumb|ಋಷಿಕೊಂಡ, ವಿಶಾಖಪಟ್ಟಣ, ಭಾರತದಲ್ಲಿ ಖಾಂಡಲೈಟ್
**ಖಾಂಡಲೈಟ್** ದಕ್ಷಿಣ ಭಾರತದ ಪೂರ್ವ ಘಟ್ಟಗಳ ಶ್ರೇಣಿಯಲ್ಲಿ ಕಂಡುಬರುವ ಮುಖ್ಯ ಶಿಲಾ ವರ್ಗ. ಮೊಟ್ಟಮೊದಲಿಗೆ ಇದನ್ನು ಟಿ.ಎಲ್.ವಾಕರ್ ಎಂಬ ಭೂವಿಜ್ಞಾನಿ ಒರಿಸ್ಸ ರಾಜ್ಯದ ಗುಡ್ಡಗಾಡುಗಳಲ್ಲಿ ಪತ್ತೆ ಮಾಡಿದ. ಆ ಪ್ರದೇಶದ ಖಾಂಡ್ ಗುಂಪಿನ ಆದಿವಾಸಿಗಳ ಹೆಸರನ್ನು ಅನುಸರಿಸಿ ಈ ಶಿಲೆಗಳಿಗೆ ಖಾಂಡಲೈಟ್ ಎಂದು ಹೆಸರಿಟ್ಟ. ಪೂರ್ವ ಕರಾವಳಿಯ ಉದ್ದಕ್ಕೂ ಈ ಗುಂಪಿನ ಶಿಲೆಗಳು ಸಣ್ಣ ಸಣ್ಣ ಗುಡ್ಡ ಬೆಟ್ಟಗಳೋಪಾದಿಯಲ್ಲಿ ಕಂಡುಬರುತ್ತವೆ. ಕೇರಳ ಮತ್ತು ಶ್ರೀಲಂಕಾ ದ್ವೀಪದವರೆಗೂ ಈ ಶಿಲಾಶ್ರೇಣಿ ಹರಡಿದೆ. ತಮಿಳುನಾಡಿನ ಕೊಯಮತ್ತೂರು, ಮಧ್ಯ ಪ್ರದೇಶ ಮತ್ತು ಬರ್ಮಗಳಲ್ಲೂ ಖಾಂಡಲೈಟುಗಳನ್ನು ಗುರುತಿಸಿದ್ದಾರೆ. ಕರ್ನಾಟಕದಲ್ಲಿ ಸಹ ಇದನ್ನೇ ಬಹುಮಟ್ಟಿಗೆ ಹೋಲುವ ಹಲವು ಶಿಲೆಗಳಿವೆ.

## ಲಕ್ಷಣಗಳು 
ಖಾಂಡಲೈಟ್ ಮುಖ್ಯವಾಗಿ ಗಾರ್ನೆಟ್ ಮತ್ತು ಸಿಲಿಮನೈಟ್ ಖನಿಜಗಳಿಂದ ಉಂಟಾದ ರೂಪಾಂತರ ವರ್ಗದ ಪದರುಶಿಲೆ. ಗ್ರಾಫೈಟ್ ವಿವಿಧ ಪರಿಮಾಣಗಳಲ್ಲೂ, ಕ್ವಾರ್ಟ್ಸ್ ಮತ್ತು ಫೆಲ್ಸ್‌ಪಾರುಗಳು ಅಲ್ಪಸ್ವಲ್ಪ ಪರಿಮಾಣದಲ್ಲೂ ಈ ಶಿಲೆಯಲ್ಲಿವೆ. ಇದರ ಬಣ್ಣ ಬೂದು ಅಥವಾ ಕೆಂಪು ಛಾಯೆ. ಸಾಮಾನ್ಯವಾಗಿ ಪದರು ರಚನೆ. ಅಥವಾ ಗೀರು ರಚನೆ. ಉಷ್ಣಹವೆಯ ಮಳೆ ಬೀಳುವ ಪ್ರದೇಶಗಳಲ್ಲಿ ಶಿಲೆ ಬಹು ಸುಲಭವಾಗಿ ಶಿಥಿಲಗೊಂಡು, ಮುಟ್ಟಿದರೆ ಪುಡಿ ಪುಡಿಯಾಗಿ ಉದುರಿಹೋಗುತ್ತವೆ. ಲ್ಯಾಟೆರೈಟ್ ಮತ್ತು ಬಾಕ್ಸೈಟ್ ಎಂಬ ಶೇಷ ನಿಕ್ಷೇಪಗಳೂ ಉಂಟಾಗಬಹುದು. ಹಾಗಿಲ್ಲದಲ್ಲಿ ಶಿಲೆ ತಕ್ಕಷ್ಟು ಗಡುಸಾಗಿದ್ದು ಕೆಂಪುಬಣ್ಣದ ಗಾರ್ನೆಟಿನ ವಿವಿಧ ಗಾತ್ರದ ನೂರಾರು ಹರಳುಗಳಿಂದಲೂ ಕಣಗಳಿಂದಲೂ ಕೂಡಿರುತ್ತದೆ.

## ಉಪಯೋಗಗಳು 
ಆಂಧ್ರ ಪ್ರದೇಶ ಮತ್ತು ಒರಿಸ್ಸ ರಾಜ್ಯದ ಅನೇಕ ಪ್ರಸಿದ್ಧ ದೇವಾಲಯಗಳನ್ನು ಖಾಂಡಲೈಟಿನಿಂದ ನಿರ್ಮಿಸಲಾಗಿದೆ. ಹಲವು ಗುಹಾಂತರ್ದೇವಾಲಯಗಳನ್ನು ಶಿಲೆಯಿಂದ ಕಡೆಯಲಾಗಿದೆ. ಒರಿಸ್ಸದ ಇತಿಹಾಸ ಪ್ರಸಿದ್ಧ ಕೋಣಾರ್ಕ ಸೂರ್ಯ ದೇವಾಲಯದ ಹಲವಾರು ಸುಂದರ ವಿಗ್ರಹಗಳೂ ಈ ಶಿಲೆಯವು. ಈ ರಾಜ್ಯಗಳಲ್ಲಿ ಇಂದಿಗೂ ಖಾಂಡಲೈಟ್ ಕಟ್ಟಡದ ಕಲ್ಲಾಗಿ ಬಳಕೆಯಲ್ಲಿ ಉಂಟು. ಕೇರಳ ಮತ್ತು ಶ್ರೀಲಂಕಾ ದ್ವೀಪದ ಖಾಂಡಲೈಟುಗಳು ಗ್ರಾಫೈಟ್ (ಬರೆಯುವ ಸೀಸ) ಅದುರಿಗೆ ಮುಖ್ಯ ತವರು.

ಲೂಯಿಸ್ ಫರ್ಮರ್ ಎಂಬ ವಿಜ್ಞಾನಿಯ ಅಭಿಪ್ರಾಯದಂತೆ ಈ ಶಿಲೆಗಳಿಗೆ ಸಂಬಂಧಿಸಿದ ರೂಪಾಂತರ ಕ್ರಿಯೆ ಹೆಚ್ಚಿನ ಆಳದಲ್ಲಿ ನಡೆದರೂ ಇವುಗಳಿದ್ದ ಭೂ ಭಾಗ, ಎಂದರೆ ಆಂಧ್ರ ಪ್ರದೇಶದ ಪೂರ್ವ ಕರಾವಳಿ, ಕ್ರಮೇಣ ಮೇಲಕ್ಕೆ ಒಯ್ಯಲ್ಟಟ್ಟು ಈಗಿನ ಪೂರ್ವ ಘಟ್ಟಗಳಾಗಿವೆ.

## ಉಲ್ಲೇಖಗಳು 
ವರ್ಗ:ಭೂವಿಜ್ಞಾನ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಶನಿಪೂಜೆ ತಾಳಮದ್ದಳೆ

**ಶನಿಪೂಜೆ ತಾಳಮದ್ದಳೆ**

ವೈದಿಕರು ನಡೆಸುವ ನವಗ್ರಹ ಶಾಂತಿ ಅಥವಾ ಶನಿಶಾಂತಿ ಪೂಜೆಗೆ ಈ ತುಳುನಾಡಿನ ಶನಿಪೂಜೆಯ ರೂಪದಲ್ಲಿ ನಡೆಯುವ ತಾಳಮದ್ದಳೆಗೂ ಏನೂ ಸಂಬಂಧವಿಲ್ಲ. ಇದರಲ್ಲಿ ಶನಿದೇವರ ಛಾಯಾಚಿತ್ರವನ್ನು  ಇಟ್ಟುಕೊಂಡು ಸರಳವಾಗಿ ಪೂಜಾ ವಿಧಿಗಳನ್ನು ಮಾಡುವುದು. ಆ ಬಳಿಕ ತಾಳಮದ್ದಲೆ ನಡೆಯುತ್ತದೆ. ಕೊನೆಗೆ, ಮಂಗಳವಾಗಿ ಪ್ರಸಾದ ವಿತರಣೆಯೊಂದಿಗೆ ಕಾರ್ಯಕ್ರಮ ಮುಗಿಯುತ್ತದೆ. ಈ ಕಾರ್ಯಕ್ರಮವನ್ನು ಇಡೀ ಶನಿವಾರದ ರಾತ್ರಿ ನಡೆಸಲಾಗುತ್ತದೆ.
## ಶನಿದೇವನ ಪ್ರಭಾವ
ಶನಿದೇವನ ಪ್ರಭಾವ ಬಹುಮಂದಿಗೆ ಪರಿಚಿತವಾಗಿದೆ, ಮತ್ತು ಇದು ಅವರ ಹೆಸರಿನಲ್ಲಿಯೇ ಸ್ಪಷ್ಟವಾಗಿ ಕಾಣಿಸುತ್ತದೆ. ಶನಿವಾರವು ಶನಿದೇವನ ಪೂಜೆ ಹಾಗೂ ಭಕ್ತಿಗೆ ವಿಶೇಷವಾದ ದಿನವಾಗಿದೆ. ಶನಿದೇವನ ಕೋಪ ಮತ್ತು ಅವರಿಂದಾಗುವ ಶಿಕ್ಷೆಗೆ ಹಲವರು ಭಯಪಡುತ್ತಾರೆ, ಏಕೆಂದರೆ ಶನಿದೇವನು ಶೀಘ್ರ ಕೋಪಗೊಳ್ಳುವ ಹಾಗೂ ದಂಡ ವಿಧಿಸುವ ದೇವತೆ ಎಂಬ ನಂಬಿಕೆ ವಿದೆಯ. ಆದರೆ, ಇದು ಸಂಪೂರ್ಣ ಸತ್ಯವಲ್ಲ. ಶನಿದೇವನು ನಿಧಾನಗತಿಯಲ್ಲಿ ಕಾರ್ಯನಿರ್ವಹಿಸುತ್ತಾ, ನಿಮ್ಮ ಇಚ್ಛೆಗಳನ್ನು ತೃಪ್ತಿಪಡಿಸುತ್ತಾನೆ, ಆದರೆ ಅದನ್ನು ಅತ್ಯುತ್ತಮ ರೀತಿಯಲ್ಲಿ ನೆರವೇರಿಸುತ್ತಾನೆ. ಶನಿದೇವನನ್ನು ಸಾಮಾನ್ಯವಾಗಿ ದುಃಖ ನೀಡುವ ದೇವತೆ ಎಂದು ಕರೆಯಲಾಗುತ್ತದೆ, ಆದರೆ ವಾಸ್ತವದಲ್ಲಿ, ಶನಿದೇವನು ನ್ಯಾಯದಾತೆ. ತಿದ್ದಿ ಶಿಕ್ಷೆ ಮಾಡುವುದು ಅವರ ಕರ್ತವ್ಯವಲ್ಲದೇ, ಅದು ಅವರ ಧರ್ಮವೂ ಆಗಿದೆ.

## ಶನಿಪೂಜೆ ತಾಳಮದ್ದಳೆಯಲ್ಲಿ ಬರುವ ಪಾತ್ರಗಳು
* ವಿಕ್ರಮಾದಿತ್ಯ
* ಮಂತ್ರಿಗಳು
* ಶನಿ
* ಕುದುರೆ ವ್ಯಾಪಾರಿ
* ನಂದಿ ಶ್ರೇಸ್ಟಿ
* ಆಲೋಲಿಕಾ
* ಕಟುಕರು
* ಸುಶೀಲೆ
* ಗಾಣಿಗ
* ಚಂದ್ರಸೇನ
* ಪದ್ಮಾವತೀ
* ಸಖಿಯರು

## ತಾಳಮದ್ದಳೆ ಪ್ರಕ್ರಿಯೆಯ ಬದಲಾವಣೆ
ತಾಳಮದ್ದಳೆಯಲ್ಲಿ ಸೀತಾ ನದಿ ಗಣಪಯ್ಯ ಶೆಟ್ಟಿ ಅವರಿಂದ ರಚಿತ ಪ್ರಸಂಗವನ್ನು ಬಳಸಲಾಗುತ್ತಿತ್ತು. ಈ ಪ್ರಸಂಗ ಚಿನ್ಮಯ ದಾಸರ ಕೃತಿಯ ಆಧಾರದ ಮೇಲೆ ರೂಪುಗೊಂಡಿದ್ದರೂ, ಯಕ್ಷಗಾನ ಬಯಲಾಟಕ್ಕೆ ಮತ್ತು ತಾಳಮದ್ದಲೆಗೆ ಸೂಕ್ತವಾಗುವಂತೆ ಇದನ್ನು ರೂಪಿಸಲಾಗಿದೆ.

## ಶನಿಪೂಜೆ ಮತ್ತು ತಾಳಮದ್ದಳೆಯ ವಿಶೇಷತೆಗಳು
ಶನಿಪೂಜೆಯ ವಿಷಯದಲ್ಲಿ ಹೇಳುವುದಾದರೆ, ಇದರ ಪೂಜಾ ವಿಧಾನಗಳು ಶ್ರೀ ಸತ್ಯನಾರಾಯಣ ಕಥಾ ಪೂಜೆಯನ್ನು ಹೋಲುತ್ತದೆ. ಈ ಪ್ರಸಂಗದಲ್ಲಿ ವಿಕ್ರಮಾದಿತ್ಯನ ಕಥೆಯನ್ನು ಅವನಿಗೆ ಶನಿ ಹಿಡಿದಾಗ ಆದ ತೊಂದರೆಗಳೂ, ಶನಿ ದೇವರ ಕೃಪೆಯಿಂದ ಆದ ಶನಿ ವಿಮೋಚನೆಯನ್ನೂ ತೋರಿಸುತ್ತದೆ. ಸಾಮಾನ್ಯವಾಗಿ ನಡೆಯುವ ತಾಳಮದ್ದಳೆಗೂ  ಶನಿಪೂಜೆಯ ತಾಳಮದ್ದಳೆಗೂ ತುಂಬಾ ವಿಶೇಷತೆಗಳಿವೆ. ಸೇರಿದ ಸಭೆಗೆ ಬಾಳೆ ಹಣ್ಣು ವಿತರಣೆ ಮಾಡುವುದು, ಮತ್ತು ಕೂಷ್ಮಾಂಡ ಫಲದಾನ ಮಾಡುವುದು. ವೀಳ್ಯದೆಲೆಯಲ್ಲಿ ಹಸಿ ಅಡಿಕೆ ಮತ್ತು ನೂರು ರೂ. ದಕ್ಷಿಣೆ ಸಹಿತ ಎಲ್ಲ ಕಲಾವಿದರಿಗೆ ದಾನ ಮಾಡುವುದು, ದೀಪಕರಾಗ ಹಾಡಿದಾಗ ನೂರಾರು ದೀಪಗಳನ್ನು ಬೆಳಗಿಸುವುದು.  ಇವೆಲ್ಲಾ ಶನಿಭಕ್ತರಿಗೆ ವಿಶೇಷ ಅನುಭವವನ್ನು ಕೊಡುತ್ತದೆ.

## ಉಲ್ಲೇಖಗಳು
ವರ್ಗ:ಜನಪದ ಕುಣಿತಗಳು

ವರ್ಗ:ಕರ್ನಾಟಕದ ಜಾನಪದ ವರ್ಗ:ಜಾನಪದ ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ ವರ್ಗ:ತುಳುವರ ಆಟಿ ತಿಂಗಳು
ಖಾಂಡ್ವಾ

[thumb|ಪ್ರಖ್ಯಾತ ಗಾಯಕ [ಕಿಶೋರ್ ಕುಮಾರ್|ಕಿಶೋರ್ ಕುಮಾರ್‌ರ ಮನೆ ಗೌರಿ ಕುಂಜ್]]
**ಖಾಂಡ್ವಾ** ಮಧ್ಯ ಪ್ರದೇಶ ರಾಜ್ಯದ ಪೂರ್ವ ನೇಮಾಡ್ ಪ್ರದೇಶದಲ್ಲಿರುವ ಮುಖ್ಯ ಪಟ್ಟಣ. ಅದೇ ಹೆಸರಿನ ತಹಸೀಲ್. ಉ.ಅ. 21.830 ಮತ್ತು ಪೂ.ರೇ. 76.330 ದಲ್ಲಿ ನರ್ಮದಾ ನದೀ ಕಣಿವೆಯ ಮೇಲೆ, ಸಮುದ್ರ ಮಟ್ಟದಿಂದ 1,007' (309 ಮೀ.) ಎತ್ತರದಲ್ಲಿದೆ. ಇಲ್ಲಿಯದು ಉಷ್ಣ ವಾಯುಗುಣ. ಮಳೆ 20"-25". ಭೂಮಿ ಫಲವತ್ತಾಗಿದೆ.

ತಹಸೀಲಿನಲ್ಲಿ ಹತ್ತಿ ಅಲ್ಲದೆ ಕೆಲಮಟ್ಟಿಗೆ ಗೋದಿ ಮತ್ತು ಜೋಳ ಬೆಳೆಯುತ್ತಾರೆ. ಹತ್ತಿಯಿಂದ ಕಾಳು ತೆಗೆಯುವ ಮತ್ತು ಅದನ್ನು ಬೇಲುಗಳಾಗಿ ಕಟ್ಟುವ ಕಾರ್ಖಾನೆಗಳಿವೆ. ಖಾಂಡ್ವಾ ಹತ್ತಿಯ ಒಂದು ದೊಡ್ಡ ವ್ಯಾಪಾರ ಸ್ಥಳ. ಖಾಂಡ್ವಾದಲ್ಲಿ ಪಟ್ಟಣದ ಎಲ್ಲ ಅನುಕೂಲಗಳೂ ಉಂಟು. ಇದು ಒಂದು ರೈಲ್ವೆ ಸಂಧಿಸ್ಥಳ. ಮೋಟಾರು ರಸ್ತೆಗಳ ಕೇಂದ್ರ. ಜನಸಂಖ್ಯೆ 200,738 (2011).

## ಇತಿಹಾಸ 
ಪ್ರಾಚೀನ ಕಾಲದಿಂದಲೂ ಖಾಂಡ್ವಾ ಮಹತ್ತ್ವದ ಸ್ಥಾನ ಪಡೆದಿದೆ. ಟಾಲೆಮಿ ಮತ್ತು ಅಲ್-ಬಿರುನಿ ಇವರ ಬರಹಗಳಲ್ಲಿ ಈ ಊರಿನ ಉಲ್ಲೇಖವಿದೆ. ಇದು ಜೈನ ಧರ್ಮದ ಕೇಂದ್ರವಾದ್ದರಿಂದ ಇಲ್ಲಿ ಅನೇಕ ಜೈನಶಿಲ್ಪಗಳನ್ನು ಕಾಣಬಹುದು. 1802 ಇಲ್ಲಿ ಯಶವಂತರಾವ್ ಹೋಳ್ಕರ್ ಮತ್ತು 1858ರಲ್ಲಿ ತಾತ್ಯಾ ಟೋಪಿ ಇವರು ಈ ಊರನ್ನು ಲೂಟಿಮಾಡಿದ್ದರು.

## ಉಲ್ಲೇಖಗಳು 
ವರ್ಗ:ಮಧ್ಯ ಪ್ರದೇಶ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗಡಿಯಾರಂ ವೆಂಕಟಶೇಷಶಾಸ್ತ್ರೀ

**ಗಡಿಯಾರಂ ವೆಂಕಟಶೇಷಶಾಸ್ತ್ರೀ** (1897-1981) *ಶಿವಭಾರತಂ* ಎಂಬ ಮಹಾಕಾವ್ಯವನ್ನು ರಚಿಸಿ ಆಂಧ್ರ ಪ್ರದೇಶದಲ್ಲೆಲ್ಲ ಪ್ರಸಿದ್ಧರಾದ ಕವಿಗಳು.

ರೂಪವತಾರಂ ಶೇಷಶಾಸ್ತ್ರಿಗಳ ಶಿಷ್ಯರಾಗಿ ತೆಲುಗು-ಸಂಸ್ಕೃತ ಭಾಷೆಗಳಲ್ಲಿ ಅಸಾಧಾರಣ ಪಾಂಡಿತ್ಯವನ್ನು ಗಳಿಸಿಕೊಂಡರು. ಬಾಲ್ಯದಲ್ಲಿಯೇ ಇವರಿಗೆ ಅಷ್ಟಾವಧಾನದ ಕಡೆ ಗೀಳು. ಕವಿತೆ ರಚಿಸುವುದು ಇವರಿಗೆ ಹುಟ್ಟಿನಿಂದ ಬಂದ ಕಲೆ. ದುರ್ಭಾಕಂ ರಾಜಶೇಖರ ಅವಧಾನಿಗಳ ಸ್ನೇಹ ಲಭಿಸಿತಾಗಿ ಅವರ ಜೊತೆಗೂಡಿ ಅನೇಕ ಅವಧಾನಗಳನ್ನು ನಡೆಸಿ ಕೀರ್ತಿಗಳಿಸಿ *ಅವಧಾನಿ ಪಂಚಾನನ* ಎಂಬ ಬಿರುದು ಪಡೆದರು. ಕಡಪ ಜಿಲ್ಲೆಯ ಪ್ರೊದ್ದುಟೂರಿನ ಪುರಸಭೆಯ ಪ್ರೌಢಶಾಲೆಯಲ್ಲಿ ಅನೇಕ ವರ್ಷಗಳ ಕಾಲ ತೆಲುಗು ಪಂಡಿತರಾಗಿದ್ದು ಸಾವಿರಾರು ಜನ ಶಿಷ್ಯರಿಗೆ ವಿದ್ಯಾದಾನ ಮಾಡಿದರು.

## ಶಿವಭಾರತಂ ಮಹಾಕಾವ್ಯ 
ಶಿವಭಾರತಂ ಕಾವ್ಯ ಎಂಟು ಆಶ್ವಾಸಗಳಿಂದ ಕೂಡಿದೆ. ದೇಶಭಕ್ತನೂ ಧೀರಾಗ್ರೇಸರನೂ ಭವಾನೀಭಕ್ತನೂ ಆದ ಶಿವಾಜಿ ಮಹಾರಾಜನ ವೀರಚರಿತ್ರೆಯೇ ಈ ಕಾವ್ಯದ ವಸ್ತು. ಜಟಿಲವಾದ ಚರಿತ್ರೆಯ ವಿಷಯಗಳನ್ನು ಶಾಸ್ತ್ರಿಗಳು ತಮ್ಮ ಭಾವನಾ ಶಕ್ತಿಯಿಂದ ಎಲ್ಲರ ಮನಃಪಟಲದಲ್ಲಿ ಚಿತ್ರಿತವಾಗುವಂತೆ ಮಾಡಿದ್ದಾರೆ. ಇವರ ವರ್ಣನಾಕುಶಲತೆ ಪ್ರಶಂಸಾರ್ಹ. ಶಾಸ್ತ್ರಿಗಳದ್ದು ದೃಶ್ಯ ಸಾಕ್ಷಾತ್ಕಾರವಾಗುವಂತೆ ಬರೆಯಬಲ್ಲ ಅಸಾಧಾರಣ ಪ್ರತಿಭೆ. ಅಚ್ಚತೆಲುಗಿನ ಮಾತುಗಳಲ್ಲಿಯೇ ಗಹನ ವಿಚಾರಗಳನ್ನು ಬಹಳ ಸುಲಭವಾಗಿವರು ಹೇಳಬಲ್ಲವರು. ತಾನಾಜಿ ದುರ್ಗವನ್ನು ಗೆದ್ದು ಯುದ್ಧದಲ್ಲಿ ಪ್ರಾಣಾರ್ಪಣೆ ಮಾಡಿದ ಸನ್ನಿವೇಶವನ್ನು ಓದುಗರು ಎಂದೂ ಮರೆಯಲಾಗದ ರೀತಿಯಲ್ಲಿ ಶಾಸ್ತ್ರಿಗಳು ವರ್ಣಿಸಿದ್ದಾರೆ. ಅಂಥ ಅವಿಸ್ಮರಣೀಯವಾದ ಎಷ್ಟೋ ವರ್ಣನೆಗಳು ಶಿವಭಾರತದಲ್ಲಿ ಸಿಗುತ್ತವೆ. ಭಾಷೆ, ಛಂದಸ್ಸುಗಳಲ್ಲಿ ಇವರು ತೆಲುಗು ಭಾಷೆಯ ಹಿರಿಯ ಕವಿಗಳ ದಾರಿಯಲ್ಲಿಯೇ ನಡೆದು ಪುರಾತನ ಪದ್ಯಜಾತಿಗಳನ್ನೇ ಬಳಸಿಕೊಂಡಿದ್ದಾರೆ. ಭಾಷೆ ಸರಳವಾಗಿದ್ದು ಆಕರ್ಷಕವಾಗಿದೆ. ಪಾಂಡಿತ್ಯದೊಂದಿಗೆ ರಸವಂತಿಕೆ ಹಾಳತವಾಗಿ ಬೆರೆತು ಬಂದಿರುವುದನ್ನಿಲ್ಲಿ ಕಾಣಬಹುದು. ತೆಲುಗಿನ ಕಡೆ ಹೆಚ್ಚಿನ ಒಲವಿದ್ದರೂ ಅಲ್ಲಲ್ಲಿ ಉಚಿತವಾಗಿ ಸಂಸ್ಕೃತವನ್ನು ಬಳಸಿರುವುದರಿಂದ ಇಲ್ಲಿನ ಶೈಲಿ ಮನೋಜ್ಞವಾಗಿದೆ.

### ಮೆಚ್ಚುಗೆ, ಬಹುಮಾನ 
ಶಿವಭಾರತವನ್ನು ಮೆಚ್ಚದ ತೆಲುಗರೇ ಇಲ್ಲ. ವಿದ್ವಾಂಸರು ಈ ಮಹಾಕಾವ್ಯವನ್ನು ಬಾಯಿ ತುಂಬ ಹೊಗಳಿ, ಕವಿಗೆ ಕವಿವಸಂತ, ಕವಿಸಿಂಹ ಮೊದಲಾದ ಬಿರುದುಗಳನ್ನು ಕೊಟ್ಟು ಗೌರವಿಸಿದ್ದಾರೆ. 1944ರಲ್ಲಿ ಹಿಂದೂಪುರದಲ್ಲಿ ಸಭೆ ಸೇರಿದ್ದ ಶ್ರೀಕೃಷ್ಣದೇವರಾಯ ಪರಿಷತ್ತು ಶಾಸ್ತ್ರಿಗಳಿಗೆ 'ಕವಿಗಂಡಪೆಂಡೆಯ' ವನ್ನು ಕೊಟ್ಟು ವಿಶೇಷ ಮನ್ನಣೆ ಸಲ್ಲಿಸಿತು. ಶಿವಭಾರತ ಕೃತಿಗೆ ಅಂದಿನ ಮದ್ರಾಸು ಪ್ರಭುತ್ವ ಬಹುಮಾನ ನೀಡಿತು.

## ಉಲ್ಲೇಖಗಳು 
ವರ್ಗ:ಕವಿಗಳು
ವರ್ಗ:ಸಾಹಿತಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನೀನಾದೆ ನಾ - ಪ್ರೀತಿಯ ಹೊಸ ಅಧ್ಯಾಯ (ಕನ್ನಡ ಧಾರಾವಾಹಿ)

**ನೀನಾದೆ ನಾ - ಪ್ರೀತಿಯ ಹೊಸ ಅಧ್ಯಾಯ**  ಸ್ಟಾರ್ ಸುವರ್ಣದಲ್ಲಿ ಪ್ರಸಾರವಾಗಲಿರುವ ಭಾರತೀಯ ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿ ಆಗಿದೆ. ಈ ಧಾರಾವಾಹಿಯು 2024ರ ಸೆಪ್ಟಂಬರ್ 9ರಿಂದ ಸೋಮವಾರದಿಂದ ಶನಿವಾರದವರೆಗೆ ರಾತ್ರಿ 9.30ಕ್ಕೆ ಪ್ರಸಾರವಾಗುತ್ತಿದೆ. ಈ ಕಾರ್ಯಕ್ರಮವು  ನೀನಾದೆ ನಾ ಕನ್ನಡ ಧಾರಾವಾಹಿಯ ಎರಡನೇ ಭಾಗ ಆಗಿದೆ.  **ಕಾವೇರಿ ಕನ್ನಡ ಮೀಡಿಯಂ** ಧಾರಾವಾಹಿಯನ್ನು ನಿರ್ಮಿಸುತ್ತಿರುವ ಪ್ರೀತಮ್ ಶೆಟ್ಟಿ ಈ ಧಾರಾವಾಹಿಯನ್ನು 'ಪಿಂಗಾರ ಪ್ರೊಡಕ್ಷನ್' ಸಂಸ್ಥೆ ಮೂಲಕ ನಿರ್ಮಿಸಿ, ನಿರ್ದೇಶಿಸುತ್ತಿದ್ದಾರೆ. ಈ ಧಾರಾವಾಹಿಯಲ್ಲಿ ''**ದಿಲೀಪ ಶೆಟ್ಟಿ**'** ಮತ್ತು ***ಖುಷಿ*** ಮುಖ್ಯ ಭೂಮಿಕೆಯಲ್ಲಿ ನಟಿಸುತ್ತಿದ್ದಾರೆ.

## ಕಥೆ
ಕಥಾ ನಾಯಕ ವಿಕ್ರಂ ರೌಡಿಸಂ ಮಾಡಿಕೊಂಡು, ಕುಡ್ಲದ ಕರುಣಾಕರ ಶೆಟ್ಟಿ ಎಂಬ ಡಾನ್‌ ಬಲಗೈ ಬಂಟನಾಗಿರುತ್ತಾನೆ. ಇತ್ತ ಕಥಾ ನಾಯಕಿ ವೇದಾ ಸಂಪ್ರದಾಯಸ್ಥ ಮನೆತನದ ಹೆಣ್ಣು ಮಗಳು ಆಗಿರುತ್ತಾಳೆ. ಉಡುಪಿ ಕೃಷ್ಣನ ಭಕ್ತೆ ಮತ್ತು ಜೊತೆ ಚಿಕ್ಕದೊಂದು ಬಟ್ಟೆ ಉದ್ಯಮವನ್ನೂ ನಡೆಸುತ್ತಿರುತ್ತಾಳೆ. ಇವರಿಬ್ಬರ ನಡುವೆ ಪ್ರೀತಿ ಹೇಗೆ ಹುಟ್ಟುತ್ತೇ? ಎನ್ನುವುದು ಕಥೆ ಮುಂದುವರಿದಂತೆ ತಿಳಿಯಲಿದೆ.

## ಹಿನ್ನಲೆ
**ನೀನಾದೆ ನಾ - ಪ್ರೀತಿಯ ಹೊಸ ಅಧ್ಯಾಯ**ದಲ್ಲಿ ಕಥೆ ಬದಲಾಗಿದ್ದು, **ನೀನಾದೆ ನಾ** ಧಾರಾವಾಹಿ ಪಾತ್ರಗಳಾದ ನಾಯಕ ವಿಕ್ರಂ ಹಾಗೂ ವೇದಾ ಇಬ್ಬರೂ ಈ ಧಾರಾವಾಹಿಯಲ್ಲಿ ಮುಂದುವರೆದಿದ್ದಾರೆ. ಕರ್ನಾಟಕದ ದೈವಾರಾಧನೆಯ ತವರೂರಾದ ತುಳುನಾಡಿನಲ್ಲಿ ಈ ಕಥೆ ಆರಂಭವಾಗಿದೆ .

## ಪಾತ್ರವರ್ಗ
#### ಮುಖ್ಯ ಪಾತ್ರಗಳು
***ದಿಲೀಪ್ ಶೆಟ್ಟಿ**: ಕಥಾ ನಾಯಕ ವಿಕ್ರಮ ಪಾತ್ರದಲ್ಲಿ 
***ಖುಷಿ ಶಿವು''':ಕಥಾ ನಾಯಕಿಯಾಗಿ ವೇದಾ ಪಾತ್ರದಲ್ಲಿ

#### ಪೋಷಕ ಪಾತ್ರಗಳು
* ರವಿ ಕಲಾಬ್ರಹ್ಮ: ವೇದಾ ತಂದೆಯಾಗಿ
* ಶೈಲಶ್ರೀ: ವೇದಾ ತಾಯಿಯಾಗಿ

## ಉಲ್ಲೇಖಗಳು
## ಬಾಹ್ಯಕೊಂಡಿಗಳು
ವರ್ಗ:ಡಿಸ್ನಿ ಸ್ಟಾರ್ ಒಡೆತನದ ವಾಹಿನಿ
ವರ್ಗ:ಭಾರತದಲ್ಲಿ ಕನ್ನಡ ಟಿವಿ ಚಾನೆಲ್
ವರ್ಗ:ಮನೋರಂಜನೆ
ವರ್ಗ:ಕಿರುತೆರೆ
ವರ್ಗ:ಸ್ಟಾರ್ ಸುವರ್ಣ
ವರ್ಗ:ಕನ್ನಡ ಧಾರಾವಾಹಿ
ಗಢಮುಕ್ತೇಶ್ವರ

**ಗಢಮುಕ್ತೇಶ್ವರ** ಉತ್ತರ ಪ್ರದೇಶದ ಹಾಪುರ್ ಜಿಲ್ಲೆಗೆ ಸೇರಿದ ಒಂದು ಪುರಾತನ ತೀರ್ಥಕ್ಷೇತ್ರ.

## ಇತಿಹಾಸ 
ಮಹಾಭಾರತ ಕಾಲದ ಹಸ್ತಿನಾಪುರದ ಒಂದು ಭಾಗವಾಗಿತ್ತೆಂದು ಸ್ಥಳಪುರಾಣ. ಈಗ ಇದರಿಂದ 25 ಮೈ. ದೂರದ ಪ್ರದೇಶವೊಂದನ್ನು ಹಸ್ತಿನಾಪುರವಿದ್ದ ಸ್ಥಳವೆಂದು ಗುರುತಿಸುತ್ತಾರೆ. ಅಗಸ್ತ್ಯ ಋಷಿಯ ಶಾಪದಿಂದ ಸರ್ಪವಾದ ನಹುಷ ಧರ್ಮರಾಯನಿಂದ ಶಾಪವಿಮುಖನಾದ್ದು ಇಲ್ಲಿಯೇ ಎಂದು ಮಹಾಭಾರತದ ಉಲ್ಲೇಖ.

## ಪ್ರವಾಸಿ ಆಕರ್ಷಣೆಗಳು, ಆರ್ಥಿಕತೆ 
ಇಲ್ಲಿ ಮಹಾದೇವನ ಏಳು ದೇವಸ್ಥಾನಗಳಿವೆ: ಗಣ ಮುಕ್ತೇಶ್ವರನಾಥ, ಕೇದಾರನಾಥ, ಗಂಗೇಶ್ವರನಾಥ, ಭೂತೇಶ್ವರನಾಥ, ಅಮಲೀಶ್ವರನಾಥ, ಮುಕ್ತೇಶ್ವರನಾಥ, ಮತ್ತು ಮುಕ್ತಿನಾಥ. ಇವುಗಳಲ್ಲಿ ಗಣಮುಕ್ತೇಶ್ವರ ದೇವಾಲಯವೇ ಪ್ರಧಾನವಾದದ್ದು. ಪ್ರದೇಶದ ಅರಾಧ್ಯದೇವತೆ ಗಂಗಾದೇವಿಯಾದ್ದರಿಂದ ಇಲ್ಲಿ ಆಕೆಯ ನಾಲ್ಕು ಪೂಜಾ ಮಂದಿರಗಳಿವೆ. ಇಲ್ಲಿ ಅನೇಕ ತೀರ್ಥಗಳೂ ಇವೆ. ಕಾರ್ತಿಕ ಪೌರ್ಣಮಿಯಂದು ಇಲ್ಲಿ ವಿಶೇಷ ಉತ್ಸವ ನಡೆಯುತ್ತದೆ. ಸಹಗಮನ ಮಾಡಿದ ಸಾಧ್ವಿಯರ 80ಕ್ಕೂ ಹೆಚ್ಚು ಮಾಸ್ತಿಕಲ್ಲುಗಳು ಗಢಮುಕ್ತೆಶ್ವರದ್ಲಲಿವೆ. ಹದಿಮೂರನೆಯ ಶತಮಾನದಲ್ಲಿ ಗಿಯಾಸುದ್ದೀನ್ ಬಲ್ಬನ್ ಕಟ್ಟಿಸಿದ ಒಂದು ಮಸೀದಿ ಇಲ್ಲಿದೆ.

ಇಂದು ಗಢಮುಕ್ತೇಶ್ವರ ಮರಮುಟ್ಟುಗಳ, ಬೊಂಬುಗಳ ಪ್ರಮುಖ ವ್ಯಾಪಾರ ಕೇಂದ್ರವಾಗಿದೆ. ಜನಸಂಖ್ಯೆ 46,077 (2011).

## ಉಲ್ಲೇಖಗಳು 
ವರ್ಗ:ಉತ್ತರ ಪ್ರದೇಶದ ನಗರಗಳು ಮತ್ತು ಪಟ್ಟಣಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಖಾಂದೇಶ

**ಖಾಂದೇಶ** ಎನ್ನುವುದು ಈಗಿನ ಮಹಾರಾಷ್ಟ್ರದ ಒಂದು ಭಾಗ. ದಖನಿನ ಉತ್ತರ ಭಾಗದಲ್ಲಿ ಹಬ್ಬಿದೆ.

## ಭೂಗೋಳ, ಕೃಷಿ 
ಇದರಲ್ಲಿ ಎರಡು ಜಿಲ್ಲೆಗಳಿವೆ. ಖಾಂದೇಶದ ಉತ್ತರಕ್ಕೆ ಸಾತ್‍ಪುರಾ ಪರ್ವತ ಮತ್ತು ನರ್ಮದಾ ನದಿ, ಪೂರ್ವಕ್ಕೆ ವರ್ಹಾಡ ಮತ್ತು ನೇಮಾಡ ಜಿಲ್ಲೆಗಳು, ದಕ್ಷಿಣಕ್ಕೆ ಸಾತಮಾಲ, ಚಾಂಡೋರ ಮತ್ತು ಅಜಂತಾ ಗುಡ್ಡಗಳು, ಪಶ್ಚಿಮಕ್ಕೆ ಹಿಂದಣ ಬರೋಡ ಸಂಸ್ಥಾನ (ಮತ್ತು ರೇವಾಕಾಠಾ ಜಹಗೀರು) ಪ್ರದೇಶ, ನೈಋತ್ಯಕ್ಕೆ ನಾಸಿಕ ಜಿಲ್ಲೆ ಇವೆ. ತಪತಿ ಇಲ್ಲಿಯ ದೊಡ್ಡ ನದಿ. ನೆಲ ಫಲವತ್ತಾಗಿದೆ. ಇಲ್ಲಿ ವಾಯುಗುಣ ಏಕರೀತಿಯದಾಗಿಲ್ಲ. ಮಳೆಯ ಸರಾಸರಿ 20"-45". ಜೋಳ ಮತ್ತು ಹತ್ತಿ ಇಲ್ಲಿಯ ಮುಖ್ಯ ಬೆಳೆಗಳು. ಅನೇಕ ಊರುಗಳಲ್ಲಿ ಹತ್ತಿ ಹಿಂಜುವ ಗಿರಣಿಗಳಿವೆ. ಇದು ಇತರ ಪ್ರದೇಶಗಳಿಗೆ ರಫ್ತಾಗುತ್ತದೆ. ಕಾಡುಗಳಿಂದ ಬರುವ ಉತ್ಪನ್ನವೂ ಹೆಚ್ಚಾಗಿದೆ. ಉತ್ತರ ಮತ್ತು ಪಶ್ಚಿಮ ಭಾಗಗಳಲ್ಲಿ ಕಾಡು ನಂಬಿದ ಗುಡ್ಡಗಳಿವೆ. ಕಾಡಿನಲ್ಲಿ ಭಿಲ್ಲರ ವಸತಿ ಹೆಚ್ಚು. ಇದು ಅನೇಕ ಹಿಂಸ್ರ ಪಶುಗಳಿಗೆ ಆಶ್ರಯಸ್ಥಾನ. ಹಿಂದಕ್ಕೆ ಇದು ಆನೆಗಳ ವಾಸಸ್ಥಾನವೂ ಆಗಿತ್ತು.

1906ರಲ್ಲಿ ಖಾಂದೇಶವನ್ನು ಪೂರ್ವ ಮತ್ತು ಪಶ್ಚಿಮ ಖಾಂದೇಶಗಳೆಂಬ ಎರಡು ಜಿಲ್ಲೆಗಳಾಗಿ ವಿಭಾಗ ಮಾಡಲಾಯಿತು. ಈಗ ಇವು ಜಳಗಾಂವ್ ಮತ್ತು ಧುಳೆ ಜಿಲ್ಲೆಗಳೆನಿಸಿಕೊಂಡಿವೆ. ಅಮಲ್ನೇರ್, ಭೂಸಾವಳ್, ಚಾಳಿಸ್‍ಗಾಂವ್, ಏರಂಡೋಲ್, ನಂದುರ್‌ಬಾರ್ ಮುಂತಾದ ನಗರಗಳು ಖಾಂದೇಶದಲ್ಲಿವೆ. ನಂದುರ್‌ಬಾರ್ ಈಗ ಹೊಸ ಜಿಲ್ಲೆಯಾಗಿದೆ. ಇದು ೧೯೯೦ರ ದಶಕದಲ್ಲಿ ಹೊಸ ಜಿಲ್ಲೆಯಾಯಿತು.

ಇಲ್ಲಿ ಸೇ. 90ರಷ್ಟು ಜನ ಹಿಂದುಗಳು. ವ್ಯಾಪಾರದಲ್ಲಿ ಮಾರವಾಡಿ ಮತ್ತು ಗುಜರಾತಿಗಳಿದ್ದಾರೆ. ಕ್ರೈಸ್ತ ಮಿಷನರಿಗಳಿವೆ. ತಪತಿ ನದಿಯ ಉತ್ತರಕ್ಕೆ ವ್ಯಾಪಾರಿಗಳ ಮತ್ತು ರೈತರ ಭಾಷೆ ಗುಜರಾತಿ. ಪಶ್ಚಿಮ ಮತ್ತು ದಕ್ಷಿಣ ಭಾಗಗಳಲ್ಲಿ ಮರಾಠಿ ಭಾಷೆ ರೂಢಿಯಲ್ಲಿದೆ. ಖಾಂದೇಶೀ ಇಲ್ಲವೆ *ಅಹಿರಾಣಿ* ಎಂಬ ವಿಶಿಷ್ಟ ಉಪಭಾಷೆ ಕೆಲವು ಕಡೆ ಪ್ರಚಾರದಲ್ಲಿದೆ. ಪ್ರಾಥಮಿಕದಿಂದ ಕಾಲೇಜ್ ಮಟ್ಟದವರೆಗೆ ಶಿಕ್ಷಣ ಸೌಲಭ್ಯವುಂಟು.

## ಇತಿಹಾಸ 
ಹಿಂದೆ ಖಾಂದೇಶವನ್ನು ಕನಃ (ಕೃಷ್ಣ) ದೇಶ ಎಂದು ಕರೆಯುತ್ತಿದ್ದರೆನ್ನಲಾಗಿದೆ. ಪುರಾಣಗಳಲ್ಲಿ ಬರುವ ಅಶ್ಮಕ ದೇಶವೇ ಖಾಂದೇಶ ಎಂದು ಹೆಸರಾಗಿದೆಯೆಂಬುದು ಅನೇಕ ಸಂಶೋಧಕರ ಅಭಿಪ್ರಾಯ. ಖಾಂದೇಶದ ತೋರಣಮಾಳ ಮತ್ತು ಅಶೀರಗಡಗಳಲ್ಲಿ ಅಶ್ವತ್ಥಾಮ ಇದ್ದನೆಂದು ಐತಿಹ್ಯವುಂಟು. ಕ್ರಿ.ಪೂ. ಸು. 250ರಲ್ಲಿ ರಜಪೂತರು ಖಾಂದೇಶವನ್ನು ಆಳುತ್ತಿದ್ದರು. ಎರಡು ಮೂರು ಶತಕಗಳ ಅನಂತರ ಈ ಪ್ರದೇಶ ಆಂಧ್ರರ ವಶದಲ್ಲಿತ್ತು. ಅನಂತರ ಕ್ಷತ್ರಪ ಮತ್ತು ಚಾಲುಕ್ಯ ರಾಜರು ಇದನ್ನಾಳಿದರು.

ಕ್ರಿ.ಶ. 1295ರಲ್ಲಿ ಖಾಂದೇಶದ ಮೇಲೆ ಅಲ್ಲಾವುದ್ದೀನ್ ಖಲ್ಜಿ ದಂಡೆತ್ತಿ ಬಂದು ಇದನ್ನು ವಶಪಡಿಸಿಕೊಂಡ. 1760ರಲ್ಲಿ ಮರಾಠರು ಅಶೀರಗಡವನ್ನು ಗೆದ್ದುಕೊಳ್ಳುವವರೆಗೆ ಈ ಭಾಗ ಮುಸಲ್ಮಾನರ ವಶದಲ್ಲಿಯೇ ಇತ್ತು. 1599ರಲ್ಲಿ ಅಕ್ಬರ್ ಖಾಂದೇಶವನ್ನು ತನ್ನ ಸಾಮ್ರಾಜ್ಯಕ್ಕೆ ಸೇರಿಸಿಕೊಂಡ. ಮುಂದೆ ಕ್ರಿ.ಶ. 1720ರಲ್ಲಿ ನಿಜ಼ಾಮ ಇದನ್ನು ತನ್ನದನ್ನಾಗಿ ಮಾಡಿಕೊಂಡ. 1760 ರಿಂದ 1818ರ ವರೆಗೆ ಇದು ಮರಾಠರ ಆಡಳಿತದಲ್ಲಿತ್ತು. ಅದರಲ್ಲಿಯ ಕೆಲವು ಭಾಗಗಳನ್ನು ಶಿಂಧೆ ಮತ್ತು ಹೋಳ್ಕರರಿಗೆ ಜಹಗೀರು ಹಾಕಿಕೊಡಲಾಯಿತು.

ಖಾಂದೇಶದಲ್ಲಿ ಅಹಿರಾಣಿ ರಾಜರ ಅನೇಕ ಹಳೆಯ ಶಿಲ್ಪಗಳನ್ನು ಕಾಣಬಹುದು. ಇವಕ್ಕೆ ಹೇಮಾಡಪಂತೀ ಎಂದು ಹೆಸರು. ಅನೇಕ ಕಡೆಗಳಲ್ಲಿ ಬೌದ್ಧ ಚೈತ್ಯ ಮತ್ತು ವಿಹಾರಗಳುಂಟು. ಪಾಟಣ ಇಲ್ಲಿಯ ಒಂದು ಪ್ರಾಚೀನ ಪಟ್ಟಣ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Imperial Gazetteer of India, v. 15, p. 225-240 

ವರ್ಗ:ಮಹಾರಾಷ್ಟ್ರದ ಪ್ರದೇಶಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನಟರಾಜ ಸರ್ವಿಸ್ (ಚಲನಚಿತ್ರ)

***ನಟರಾಜ ಸರ್ವಿಸ್***  ಪವನ್ ಒಡೆಯರ್ ನಿರ್ದೇಶಿಸಿದ ೨೦೧೬ ರ ಭಾರತೀಯ ಕನ್ನಡ ಭಾಷೆಯ ರೋಮ್ಯಾಂಟಿಕ್ ಭಾವನಾತ್ಮಕ ಹಾಸ್ಯ ಚಲನಚಿತ್ರವಾಗಿದ್ದು,  ಎನ್ ಎಸ್ ರಾಜ್‌ಕುಮಾರ್ ನಿರ್ಮಿಸಿದ್ದಾರೆ ಮತ್ತು ಪುನೀತ್ ರಾಜ್‌ಕುಮಾರ್ ಪ್ರಸ್ತುತಪಡಿಸಿದ್ದಾರೆ.  ಇದರಲ್ಲಿ ಶರಣ್ ಮತ್ತು ಮಯೂರಿ ಕ್ಯಾತಾರಿ ನಟಿಸಿದ್ದಾರೆ.  ಅನೂಪ್ ಸೀಳಿನ್ ಸಂಗೀತ ಸಂಯೋಜಿಸಿದ್ದರೆ, ಅರುಲ್ ಕೆ ಸೋಮಸುಂದರಂ ಅವರ ಛಾಯಾಗ್ರಹಣವಿದೆ.

ಅನೂಪ್ ಸೀಳಿನ್ ಸಂಗೀತ ನೀಡಿರುವ "ಅಲ್ಲಾ ಅಲ್ಲಾ ನಟರಾಜ ಬರ್ತಾನಲ್ಲಾ" ಹಾಡಿನಲ್ಲಿ ಪಿ ರವಿಶಂಕರ್ ವಿಶೇಷ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.

## ತಾರಾಗಣ 
* ನಟರಾಜನಾಗಿ ಶರಣ್
* ಸಹನಾ ಪಾತ್ರದಲ್ಲಿ ಮಯೂರಿ ಕ್ಯಾತಾರಿ
* ರಾಕ್‌ಲೈನ್ ವೆಂಕಟೇಶ್
* ಅಪೂರ್ವ 
* ಯತಿರಾಜ್
* ನಾಗರಾಜ್ ಮೂರ್ತಿ
* ವಿಶೇಷ ಪಾತ್ರದಲ್ಲಿ ಪಿ.ರವಿಶಂಕರ್

## ನಿರ್ಮಾಣ 
ಚಿತ್ರದ ಪ್ರಧಾನ ಛಾಯಾಗ್ರಹಣ ೨೦೧೫ರ ಅಕ್ಟೋಬರ್ ನಲ್ಲಿ ಪ್ರಾರಂಭವಾಯಿತು. ಬೆಂಗಳೂರು, ಮೈಸೂರು, ಶಿವಮೊಗ್ಗ, ದಾವಣಗೆರೆ, ಮಂಡ್ಯ, ದಾಂಡೇಲಿ ಮತ್ತು ಸಿರ್ಸಿಯಲ್ಲಿ ಚಿತ್ರೀಕರಣ ನಡೆಸಲಾಯಿತು ಮತ್ತು ಜೂನ್ ೨೦೧೬ರ ಆರಂಭದಲ್ಲಿ  ಹಲವಾರು ಪ್ರಕಟಣೆಗಳ ನಂತರ, ಚಲನಚಿತ್ರವು ಅಂತಿಮವಾಗಿ ೧೭ ನವೆಂಬರ್ ೨೦೧೬ರಂದು ಬಿಡುಗಡೆಯಾಯಿತು 

## ಧ್ವನಿಮುದ್ರಿಕೆ 
ಅನೂಪ್ ಸೀಳಿನ್ ಚಿತ್ರದ ಹಿನ್ನೆಲೆ ಸಂಗೀತ ಮತ್ತು ಹಾಡುಗಳನ್ನು ಸಂಯೋಜಿಸಿದ್ದಾರೆ. ಚಿತ್ರದ ಆರಂಭಿಕ ಹಾಡನ್ನು ಪುನೀತ್ ರಾಜ್‌ಕುಮಾರ್ ಹಾಡಿದ್ದಾರೆ ಮತ್ತು ಪವನ್ ಒಡೆಯರ್ ಬರೆದಿದ್ದಾರೆ. ಒಡೆಯರ್ ಅವರ ಪ್ರಕಾರ, ಹಾಡು "ನಡೆಯುವುದರ ಪ್ರಯೋಜನಗಳ" ಬಗ್ಗೆ ಹೇಳುತ್ತದೆ ಮತ್ತು ತಾತ್ವಿಕ ಸಂದೇಶವನ್ನು ಹೊಂದಿದೆ.  ಆಡಿಯೋವನ್ನು ೨೮ ಜುಲೈ ೨೦೧೬ ರಂದು ಬಿಡುಗಡೆ ಮಾಡಲಾಯಿತು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಫೇಸ್ಬುಕ್ ಪುಟ

ವರ್ಗ:ವರ್ಷ-೨೦೧೬ ಕನ್ನಡಚಿತ್ರಗಳು
ವರ್ಗ:ಹಾಸ್ಯ
ವರ್ಗ:ಪ್ರೀತಿ‌